Autokomanda pod opsadom: Dve utakmice u isto vreme\nAutor: Glas javnosti 22.05.2022. u 18:22\nFudbaleri Crvene zvezde dočekuju Voždovac, dok će Partizan u istom terminu u Humskoj igrati protiv Radničkog iz Niša.\nSve je spremno za poslednje kolo plej-ofa Superlige Srbije. Fudbaleri Crvene zvezde dočekaće Voždovac od 18:30, dok će Partizan na svom terenu snage odmeriti sa niškim Radničkim u istom terminu.\nDo utakmica je ostalo oko sat vremena, a ulice oko dva najveća srpska stadiona već su preplavljene policijom.\nPolicija je sa velikim snagama na svakom ćošku, tu je i konjica, a organi reda ne prepuštaju ništa slučaju, jer je nedavno došlo do velike navijačke tuče između Delija i Grobara kada su pre nekoliko nedelja igrali u isto vreme.\nNavijači Zvezde imali su i jedan korteo, gde su sa barjakom jedne od navijačkih grupa prošetali Autokomandom.\nfk partizanutakmicacrvene zvezdaautokomanda


Otvoreno pismo Marka Karadžića - Istinomer\nTim Istinomera 2. 3. 2010.\nDržavni sekretar u Ministarstvu za ljudska i manjinska prava Marko Karadžić uputio je otvoreno pismo ministru Svetozaru Čipliću, koji vodi ministarstvo u kome je Karadžić angažovan. S obzirom na to da Istinomer procenjuje da će o ovom problemu biti još puno reči i reakcija, prenosimo pismo integralno.\n„Poštovani gospodine ministre, obraćam Vam se ovim putem jer smatram da je to jedina opcija koja mi je ostala na raspolaganju. Već dugi niz meseci mi je onemogućeno da učestvujem u radu ministarstva u kome sam državni sekretar, uručili ste mi odluku kojom se moje aktivnosti svode na praćenje pravnih akata, odnosno odluku kojom mi se zabranjuje da radim svoj posao. Vi ste me ovlastili u trenutku kada je ministarstvo osnovano da vodim određene sektore, slali ste me na medija trening i da istupam u javnosti, sve do onog dana kada ste rekli da vam se niko neće politički profilisati osim Vas.\nPosle pretnji koje sam dobijao ostali ste nemi, a meni objasnili da svako snosi posledice za svoje ponašanje. Dozvolili ste pomoćnici ministra koja vam je prijateljica i koju ste ovde zaposlili da okrene neke od zaposlenih protiv mene, nemi ste bili kada su pisali da šaljem ultimatume i pretnje, a znali ste da tražim samo objašnjenje. Dozvolili ste pomoćnici ministra da me psuje, omalovažava i preti, znate da sam taj razgovor snimio i znate da ste u saradnji sa istom pomoćnicom dan nakon toga odlučili da bez ikakve najave isključite moj poslovni mobilni telefon. Onemogućili ste me da radim, zabranili sve osim da čitam zakone, isključili ste me iz sistema donošenja odluka, a onda ste odlučili da u februaru napokon pitate MUP zašto nema nikakve reakcije povodom svega što mi se dešavalo. Odličnu masku ste pokušali da napravite ali ste zaboravili da ja nisam jedan od onih poslušnika koji ćute i nemo posmatraju haos za platu.\nTražim od Vas kao građanin ove zemlje i kao funkcioner Vlade Republike Srbije da objasnite šta je to Vas uvredilo, da li kao što ste rekli to što sam se po Vama politički profilisao, da li to što sam govorio o Srebrenici, a po Vama to nije tema kojom mi treba da se bavimo, da li to što sam branio Zakon o zabrani diskriminacije za čije povlačenje iz Skupštine ste vi glasali, da li to što znate da ja ne bih odobrio kupovinu televizora za vašu i kancelarije pomoćnika i šefa kabineta, da li to što jedino ja u ministarstvu imam magistraturu iz oblasti ljudskih prava, da li to što mislim da treba raditi u interesu države, a ne stranke? Znate da nijedan dinar nisam potrošio na reprezentaciju, znate da plaćam piće kojim poslužimo goste ministarstva, znate da neću više da ćutim. Uključite mi telefon za koji mi ministarstvo plaća 3.000 dinara, a ja sve preko toga, uključite me u rad i omogućite da u ministarstvu postoje profesionalni ljudski odnosi. Ja ostavku neću dati jer Srbija nema više vremena za povlačenje pred neznanjem, bezobrazlukom i neradom.„\nMarko Karadžić otvoreno pismo Svetozar Čiplić


Izgradnja preduzetničkih kompetencija CEFE - Megafon Studio Beograd\nCEFE se kao trening temelji na pretpostavci da bogaćenje društva bitno zavisi od njegovih ljudskih resursa, i što su ti ljudi produktivniji i odgovorniji, bogatstvo te zemlje će biti veće. CEFE se tokom godina razvio iz metode treniranja pojedinaca koji žele da osnuju sopstveno preduzeće, u dalekosežnu trening-metodologiju koja je koncipirana da probudi preduzetničko ponašanje i kompetenciju u različitim situacijama. Osnovna pretpostavka je da su ljudi sa jasnom vizijom svojih ciljeva i sposobnošću da ih ostvare daleko pogodniji da postanu produktivni članovi društva.\nCEFE se pokazao kao veoma uspešan način pomaganja malih i srednjih preduzeća, zaposlenosti, ekonomskog i rasta dohodka. Glavni zaključak oficijelne evaluacije nemačkog Ministarstva za ekonomsku saradnju pokazuje sledeće:\nUčesnici su deklarisali CEFE kao koristan ili veoma koristan\nZa razvoj njihovih preduzetničkih kompetencija\nZa njihov lični razvoj\nZa razvoj njihovog biznisa\n98% od ukupnog broja preduzetnika sa po 1-2 zaposlena i 100% od ukupnog broja preduzetnika sa po 6-10 zaposlenih su tvrdili da se njihov prihod i promet povećao bar za 30% posle završenog CEFE treninga\nSa kursa treninga potencijalnih preduzetnika 44% nije započelo sa biznisom, dok su 45% postali uspešni preduzetnici.\nGledajući na zaposlenost značajno je brojčano povećanje nakon CEFE treninga sa u proseku 4 novostvorena radna mesta po učesniku uz prosečne troškove od 104 US $ po radnom mestu.\nUdeo žena na CEFE treninzima iznosi oko 38%. Pošto je trening podijeljen na nekoliko modula, to je omogućilo ženama i drugim učesnicima sa malo slobodnog vremena da ipak učestvuju na njima.\nGlavni cilj CEFE treninga je poboljšanje preduzetničkih osobina privrednih subjekata kroz:\nstimulativno preduzetničko ponašanje\nizgradnju poslovnih kompetencija\nPostoji šest glavnih etapa u programu CEFE treninga bez obzira na ciljne grupe. Prva etapa je svesnost, u kojoj su učesnici podstaknuti da ispitaju, ko su oni, da razjasne njihove lične vrednosti i ocene svoju ličnost, svoje motive, sposobnost i snalažljivost. Druga etapa je akceptiranje ili prepoznavanje sopstvenih prednosti i nedostataka – ne treba svako biti vođa, ali kreativnost, inovativnost i kompetentnost donose korist svakoj profesiji. Treća etapa se odnosi na određivanje ciljeva, gde je naglasak na razvijanju jasne svrhe sopstvenih kratkoročnih i dugoročnih životnih ciljeva. Četvrta etapa obuhvata razvijanje strategija ili akcionih planova koji su orjentisani na ostvarivanje rasta. To se obavlja nakon analiziranja važnih komponenti gore navedenih šest faktora uključujući i poboljšanje znanja iz ekonomije i preduzetničkog donošenja odluka. Peta etapa je neposredno iskustvo, gde je naglasak na konkretnom radu; strukturisano učenje iskustava i susretanje sa situacijama iz stvarnog života pomaže u proširivanju onog iskustva kojim se ispituju, ocenjuju i prilagođavaju strategije. Poslednja etapa je transformacija i osposobljavanje gde se stečene kompetencije svrstavaju zajedno u šablon, u kojem se lične prednosti i slabosti usklađuju sa ciljevima.\nMetodologija CEFE-treninga se primenjivala u različitim situacijama. U centru pažnje ipak ostaje podsticaj rasta razvojnog procesa malih i srednjih preduzeća, gde je naglasak kod kurseva sa preduzetnicima na poboljšanju njihovih poslovnih kompetencija, dok se sa zaposlenima iz nadležnih institucija i onih koje pružaju podršku preduzećima više pažnje poklanja stvaranju pozitivnih okvirnih uslova na makro i mezo nivou.\nCEFE sveobuhvatni princip vođenja treninga je deo čitavog procesa koji se stekao kroz vreme i energiju koje su učesnici morali da ulože u veoma zahtevno planiranje svakog kursa. Krećući se kroz ove etape od svesnosti do transformacije učesniku je data mogućnost da doživi lični napredak i da više razvija preduzetnički prilaz životu. Ukupna osposobljenost je u direktnoj proporciji sa investicijom učesnika i sa povećanjem ekonomskih mogućnosti.\nCEFE metoda promocije preduzetništva predstavlja sintezu istraživanja preduzeća, teorije i primene, i veze ekonomskog rasta sa više i bolje kvalifikovanim zaposlenjem i višim ličnim dohodkom. Njegova prednost se ogleda u tome što se naročita pažnja poklanja praktičnim rezultatima. Ova metoda se široko koristi u sektorima kao što su razvoj malih i srednjih preduzeća, rekonstrukcija i privatizacija, menadzment-trening, stručni trening, obrazovanje, seoski i gradski razvoj, programi za izbeglice i njihovu reintegraciju kao i kreditni programi.\nCEFE je tokom poslednjih sedam godina uveden u 130 zemalja. Internacionalna CEFE mreža sa svojih više od 1500 partnerskih institucija i 3000 trenera širom sveta dobija podršku od 150 donatorskih agencija. CEFE International koordinira ovu mrežu, koja je najpre implementirana od strane Nemačkog društva za tehničku saradnju a sada organizovana kao privatna organizacija.


Vesti online / Srpski informativni portal / Lom u Prištini zbog granice\nLom u Prištini zbog granice\nKosovska policija hapsila demonstrante (Foto: Ilustracija)\nNekoliko stotina pripadnika Samoopredeljenja i Alijanse za budućnost Kosova Ramuša Haradinaja nezadovoljnih iscrtanim granicama, noseći zastave Albanije, čak i one sa pozivom za ujedinjenje u "veliku Albaniju", napravilo je obruč oko zgrade Skupštine koju je od ranih jutarnjih sati štitio veliki broj pripadnika specijalne policije. Demonstranti su sve vreme uzvikivali "dole vlada".\nSednica Skupštine o demarkaciji ipak se dogodila, jer je policija ovoga puta sprečila bacanje suzavca. Uhapšena je Aida Drguti iz Samoopredeljenja, kada je u njenoj torbi pronađena gasna bomba, a zatim je privedena i njena stranačka koleginica Donika Kadaj Bujupi, kod koje je pronađen suzavac sprej.\nMobilni telefoni najvažniji\nRanije su mediji objavili da je Srpska lista spremna da podrži demarkaciju granice. Ali pod uslovom da Priština omogući 20 dodatnih baznih stanica za Mobilnu telefoniju Srbije.\nPolicija Kosova je tokom jutra pretresla prostorije pokreta Samoopredeljenje i zaplenila Molotovljeve koktele. Portparol Policije Daut Hodža naveo je da je pronađeno 50 torbi sa Molotovljevim koktelima u jednom skladištu u Prištini. Oduzeto je i kamenje i propagandni materijal.\nUzavrelu atmosferu najviše su osetili meštani crnogorskih sela na planini Mokra. Oni su uplašeni nakon što se tokom noći iz pravca Kosova dogodio napad automatskim oružjem. Nekoliko rafala je ispaljeno u pravcu tih sela, a meštani su naveli da su ranije primećene naoružane osobe u maskirnim uniformama.\nZa usvajanje Sporazuma o demarkaciji sa Crnom Gorom je potreban glas dve trećine poslanika, odnosno prisustvo najmanje 80. Srpska lista se izjasnila da neće doći, a kako je predsednik liste Slavko Simić objasnio, poslanici neće učestvovati zbog pogoršane bezbednosne situacije i napada na Srbe i njihovu imovinu. Na odluku je "uticala i vrlo loša i nekoordinisana poseta Edite Tahiri i Hašima Tačija severu Kosova, napad takozvanih Rugovaca na parlament, televiziju i generalnog direktora te institucije".\n- Brinu nas pretnje da će nastaviti s napadima na svakog ko podrži usvajanje Sporazuma o demarkaciji sa Crnom Gorom - kazao je Simić.\n* Bajden se iznervirao i pretio na Kosovu: Evo šta mu je Tači rekao!\n* Albanci poručili: Ne damo zemlju Crnoj Gori


Zajedno do ostvarenja srpsko-kineskog sna - Sputnjik Srbija\n04:20 07 Avgust 2020\n12:20 18.06.2016 (osveženo 12:50 18.06.2016) Preuzmite kraći link\nUveren sam da će od danas budućnost Srbije izgledati potpuno drugačije, poručio je predsednik Srbije Tomislav Nikolić nakon razgovora sa predsednikom Kine Si Đinpingom. Srbija je za Kinu iskren prijatelj i pouzdan partner, poručio je kineski predsednik.\nNikolić je u obraćanju medijima naveo da je Kina snažan stub oslonca za Srbiju, da je naša zemlja spremna da ekonomska saradnja dobije novu dimenziju i da veruje da dve zemlje u veoma kratkom roku mogu da ostvare srpsko-kineski san.\nNikolić je istakao da je nedvosmisleno stavio do znanja predsedniku Kine da će Srbija nastaviti dosledno da podržava politiku jedne Kine i principijelnu politiku koja vodi saradnji i mirnom rešavanju svih pitanja kroz dijalog.\n„Veličine naših zemalja i vreme nisu merilo našeg prijateljstva, jer kada se Kina suočavala sa teškoćama, Srbija je bila uz nju. Ja neću govoriti ovde o tome šta je predsednik Si uradio za Kinu. To oseća i vidi svaki građanin Kine, svaki građanin sveta“, naveo je Nikolić.\nOn je naveo da su svi segmenti bilateralne saradnje duboko prožeti ličnim doprinosom predsednika Kine i da politička stabilnost i ekonomski napredak Srbije ne bi bili mogući bez inicijative predsednika Sija.\n„Njegove reči ’Kineski san ne samo da donosi sreću kineskom narodu, već narodima celog sveta‘ pokazuju na primeru Srbije da je kineski san moguće ostvariti“, naveo je Nikolić.\nNikolić je naveo da će inicijativa predsednika Kine da osnaži ulogu svoje zemlje kroz projekat „Jedan pojas, jedan put“ omogućiti da se čvršće povežu zemlje na tom putu, razmene tehnologije, znanja, zaposli operativa i ljudstvo.\n„Srbija je spremna da u tom smislu postane najvažniji partner Kine, i ne samo u regionu“, naglasio je Nikolić.\nNikolić je istakao da je Srbija spremna da ekonomska saradnja dobije novu dimenziju i da dostigne potpuno nove razmere, navodeći da će ulaganjem u „Železaru Smederevo“ Srbija postati atraktivnija tačka na investicionoj mapi Evrope.\nNaveo je da bi nove direktne investicije u poljoprivredu i prehrambenu industriju i Srbiji i Kini donele izvanredne koristi, dodajući da Srbija ima izvanredno geografsko poreklo, obrazovane ljude, kao i ugovore o slobodnoj trgovini sa velikim brojem zemalja.\nNikolić je dodao da je veoma važno da se ubrza realizacija Sporazuma o izgradnji pogona za proizvodnju mesa u Kragujevcu, kao pilot-projekat koji će u velikoj meri smanjiti nezaposlenost u tom delu Srbije i pokrenuti obnavljanje stočnog fonda.\n„Zajedno sa našim prijateljima, u veoma kratkom roku, možemo da ostvarimo srpsko-kineski san. U tom smislu vas podsećam na mudre reči predsednika Sija: ’Sreća ne pada s neba, san se neće sam od sebe ostvariti‘“, rekao je Nikolić.\nDa je san ostvariv, naveo je, pokazuje i primer odlične saradnje u realizaciji prve faze revitalizacije „Termoelektrane Kostolac“, te da Srbija očekuje uspešan početak saradnje i u drugoj fazi.\nNikolić je rekao da je sa predsednikom Kine razgovarao o drugim brojnim mogućnostima za kinesko ulaganje u oblasti rudarstva i energetike, te da je preneo izraze zadovoljstva povodom potpisivanja sporazuma o saradnji na izgradnji termoelektrane na otpad u novembru prošle godine.\nDodao je da je kineskom predsedniku predočio ideju o projektu „Morava“, o kojoj sam razgovarao sa delegacijama kineskog fonda i instituta, te naglasio da je Si uvideo da je taj projekat mnogo više od infrastrukturnog projekta, pošto će obezbediti zapošljavanje i bolji život za mnoge generacije i sprečiti katastrofalne poplave, koje bi se mogle ponoviti u budućnosti.\n„Predsednikova poruka da ’samo socijalizam može spasiti Kinu, a samo politika reforme i otvaranja prema svetu može razvijati Kinu‘ trasira put za nove pristupe u shvatanju političkih i teorijskih principa i praksi širom sveta. Nemam dovoljno vremena ni da nabrojim sve što je predsednik Si, prijatelj Srbije i, usuđujem se da kažem, moj prijatelj, učinio i čini za Srbiju, upravo na način kako je to opisao veliki kineski mislilac“, rekao je Nikolić.\nSrbija je Kini iskren prijatelj i pouzdan partner\nSrbija je za Kinu iskren prijatelj i pouzdan partner, poručio predsednik Kine.\nSi je rekao da su odnosi dveju zemalja u usponu, da neprekidno rastu i da se produbljuju.\n„Postoji istorijska potvrda ovih odnosa. Kina želi da nastavi da produbljuje prijateljske odnose sa Srbijom i da dve zemlje nastave da budu pouzdani partneri“, rekao je Si.\nOn je naveo da je veoma srećan što je poseta Srbiji protekla u lepoj organizaciji i prijemu sa srpske strane.\n„Ovo je jedan korak u produbljivanju odnosa između dve zemlje i želim da izrazim najdublje poštovanje“, rekao je Si.\nOn je naveo da je srpska istorija i kultura duga i da sve to na narod Kine ostavlja veoma dubok utisak.\nDodao je da je sa Nikolićem imao puno konstruktivnih razgovora, da su razmenjene veoma korisne ideje koje produbljuju odnose, a da su oni potpisivanjem Izjave o uspostavljanju sveobuhvatnog strateškog partnerstva dobili jednu novu širinu.\n„To je sve ono što spada u kontekst već uspostavljenih odnosa strateškog partnerstva. Smatramo da će to doprineti daljem razvoju odnosa u budućnosti. Razvoj dve strane se zasniva na velikim projektima, uključujući infrastrukturne projekte, oblast poljoprivrede. Na taj način se odnosi Srbije i Kine podižu na jedan viši nivo“, rekao je Si, dodajući da se dve strane slažu i da treba produbiti odnose i komunikaciju dva naroda.\nnikolić, Si Đinping, poseta, Srbija


Božović: Za ovo smo se borili, nećemo braniti 2:2\nM. K. 1. avgusta 2016. 13:41\nTrener fudbalera Crvene zvezde Miodrag Božović rekao je danas da se uoči revanš meč sa Ludogorecom u kvalifikacijama za Ligu šampiona stvorila atmosfera kao da sprema smak sveta i poručio da ishod nije presudan za opstanak kluba.\n„Godinu dana smo se borili da odigramo ovakvu utakmicu i veliko je zadovoljsto što su igrači doveli klub pred plasman u Ligu Evrope, možda kasnije i nešto više. Neće biti lako, protivnik je kvalitetan, ali nadam se da ćemo imati više snage. Ne bih ovaj duel proglasio utakmicom decenije i stoleća, iako može mnogo da donese, klub neće prestati da postoji ako ne završimo uspešno posao“, rekao je Božović na konferenciji za medije na stadionu Rajko Mitić.\nOn je dodao da ne veruje da će biti iznenađenja oko sastava dva tima, kao i da će na kraju meča „neprijatan osećaj imati kolega iz Ludogoreca Georgi Dermedžijev“.\n„Nemam strah, samo pozitivnu tremu i kao što kažu „Izgorelo niko ne zapali“. Prošao sam toliko utakmica i mogu samo da kažem da sam veoma srećan. Moram to da prenesem na igrače, da im skinem pritisak. Jedva sam došao do stadiona od gužve i video sam da je atmosfera takva kao da će da bude smak sveta“.\nPrema njegovim rečima crveno-beli neće čuvati dobar rezultat iz Razgrada (2:2) i najavio pohod na trijumf.\nSpektakularan preokret Lajpciga protiv PSŽ, Juventus opet…\n„Do pobede se može doći na razne načine i to nije bitno. Važno je da ostvarimo pozitivan rezultat“.\nBožović se osvrnuo i na priče o tome kako Zvezda ima previše stranaca u ekipi.\n„Čim napraviš uspeh u Srbiji odmah se priča o nekim drugim stvarima. Meni je žao što nema Zvezdine dece koliko bi trebalo. Ako posmatrate velike klubove Real i Barselonu, svi igraju sa mnogo stranaca. Donald je promenio celu našu igru, povezao redove i napravio „orkeskar“. Veliku pomoć imao je u Ibanjezu, Ugu i potrebni su nam kvalitetni stranci“.\nBožović je konstatovao da mu predstojeći duel sa bugarskim šampionom nije najvažniji u karijeri, već da su to bila finala Kupa Rusije i prošlogodišnja borba za titulu.\nIz Zvezde su saopštili da su karte za sever i istok rasprodate, oko 1.000 ih je preostalo za zapad, za jug ima nekoliko hiljada, kao i da se očekuje pun stadion.\nRevanš meč trećeg kola kvalifikacija za Ligu šampiona između Crvene zvezde i Ludogoreca igra se sutra od 20.30 sati na stadionu Rajko Mitić.\nPresedan: NBA liga „dozvolila“ konzumiranje…


23. Sep 2020 781\nPrivrednici iz Doboja njih 28, čiji je rad za vrijeme vanrednog stanja zbog pandemije virusa korona bio ograničen ili onemogućen ,dobiće podsticaje u ukupnom iznosu od 160 hiljada KM. Projekat podrške privrednom sektoru se realizuje u saradnji sa Razvojnim programom Ujedinjenih nacija UNDP-om,a uz finansijsku podršku Vlade Švajcarske i grada Doboja.\nJedan od 28 dobojskih privrednika koji su dobili podsticajna sredstva je Štamparija udruženja distrofičara,koja zapošljava osobe sa invaliditetom.Broji sedam zaposlenih.Dobili su podsticaj u iznosu od 10 hiljada maraka,a sredstva će iskoristiti za nabavku nove mašine.\n- Mašina je 15 hiljada maraka, a prag naš ulaganje je 5.000 KM. Izuzetno nam puno znači ovaj projekat za zadržavanje radnih mjesta i mogućnost novog zapošljavanja odmah se otvara – izjavila je Nada Stuhli, Štamparija DMP Doboj.\nTokom vanrednog stanja u trajanju od oko dva i po mjeseca firma za proizvodnju i prodaju namještaja,koja se nalazi u naselju Bare zabilježila je gubitak do čak 90 odsto.Ipak, uspjeli su da sačuvaju radna mjesta.I ovo preduzeće dobilo je podsticajna sredstva.\n- Iznos koji sam ja dobio i firma Elit namještaj je 3.000 maraka, znači konkretno za nove mašine koje uz postojeće već imam samo nadogradnju za proizvodnju namještaja – rekao je Zlatko Stankovič, privrednik.\nGrad Doboj je među 18 lokalnih zajednica u BiH koji realizuje ovaj projekat podsticaja privrednom sektoru, koji za vrijeme vanrednog stanja nisu mogli da rade ili su bili ograničeni.Na javni poziv ,koji je Gradska uprava raspisala prijavila su se 42,ali je komisija bodovanjem odabrala 28 privrednika.Ugovore su i potpisali.Dobiće podsticajna sredstva u ukupnom iznosu od 160 hiljada maraka i tako sačuvati 68 radnih mjesta i otvoriiti osam novih.\n- Grad Doboj je učesnik sa 80.000 KM tj. sa 50%. Želim da se zahvalim Vladi Švajcarske koja je isto tako donatorskim sredstvima učestvovala u ovom projektu u iznosu od 80.000 KM. Raduje me što su ljudi imali logistiku i partnera u Gradskoj upravi i što smo zajednički realizovali ovaj projekat – izjavio Boris Jerinić, gradonačelnik Doboja.\nProjekat „Podsticaji privrednom sektoru u Gradu Doboju u svrhu jačanja konkurentnosti, povećanja proizvodnje i očuvanja radnih mjesta“ se realizuje u okviru Projekta ekološkog i ekonomskog upravljanja (MEG), koji podržava i finansira Vlada Švajcarske, a sprovodi Razvojni program Ujedinjenih nacija u Bosni i Hercegovini.


Tanjug 13. januara 2021. 12:55\nBEOGRAD – Rad na Nacrtu zakona o muzejskoj delatnosti je završen, a javna rasprava počeće sa održavanjem prvog okruglog stola u ponedeljak, 18. januara u Novom Sadu, saopštili su iz Ministarstva kulture i informisanja.\nRadna grupa za izradu Nacrta zakona o muzejskoj delatnosti završila je rad na Nacrtu ovog zakona, kojim se uređuje sistem zaštite i korišćenja muzejske građe.\nOvo je prvi put da se oblast muzejske delatnosti definiše specijalizovanim zakonom, budući da se muzejska delatnost do sada uređivala Zakonom o kulturnim dobrima iz 1994. godine, koji po svom karakteru i opštem propisu uređuje opšta, zajednička pitanja zaštite kulturnih dobara.\nCilj zakona je sistemsko unapređenje oblasti kroz jačanje muzejskih ustanova i približavanje evropskoj praksi uvođenjem najsavremenijih muzeoloških standarda, od propisanih uslova za osnivanje, čuvanja, proučavanje, zaštitu i predstavljanje baštine, navodi se u saopštenju.\nUspostavljanjem kvalitetne i stabilne muzejske mreže Srbije, povezivanjem institucija i podsticanjem edukacije muzejskih stručnjaka biće stvoreni uslovi za unapređenje čitave muzejske struke u Srbiji.\nJavna rasprava o Nacrtu zakona u formi okruglog stola održaće se u ponedeljak, 18. januara u Galeriji Matice srpske u Novom Sadu uz poštovanje epidemioloških mera.\nNakon Novog Sada, javna rasprava biće održana u Nišu 25. januara, a potom 29. januara u Beogradu.\nMinistarstvo kulture i informisanja će po okončanju javne rasprave, koja će trajati do 4. februara analizirati sve primedbe, predloge i sugestije učesnika.\nSvi zainteresovani svoje primedbe, predloge i sugestije mogu dostaviti na utvrđenim obrascima za komentare na e-mail: zakonmuzejskadelatnost@kultura.gov.rs ili poštom Ministarstvu kulture i informisanja.


Janković podržava napore nadležnih organa u unapredjenju postupka azila\nBeta 19. juna 2016. 15:05\nZaštitnik gradjana Saša Janković saopštio je danas da podržava napore nadležnih organa u unapredjenju postupka azila i daljem pružanju humanitarne pomoći izbeglicama u tranzitu kroz Srbiju i naglasio da je pored humanitarnog aspekta, važno i dosledno poštovati obavezu nekažnjavanja izbeglica za nezakonit ulazak i boravak.\nPovodom 20. juna, Medjunarodnog dana izbeglica zaštitnik gradjana je podsetio da se ne smeju zanemariti ni osnovni postulati na kojima počiva sistem zaštite izbeglica: zabrana proterivanja ili vraćanja silom, pristup postupku azila i obezbedjivanje fer i efikasne procedure azila.\nOn navodi da, iako je broj izbeglica koji prolaze kroz Srbiju sada značajno smanjen u odnosu na prošlu godinu, kada ih je bilo oko 600.000, svakodnevno u našu zemlju udje u proseku oko 300 izbeglica.\nUnapredjenje položaja i postupanja prema najugroženijima, a pre svega maloletnicima, naročito onima bez pratnje, treba postaviti kao jedan od prioriteta, naveo je Janković koji je nadležnim organima od eskalacije izbegličke krize 2015. godine do danas uputio 42 preporuke.\nU saopštenju je navedeno da su nadležni organi postupili po većini preporuka, a uz podršku brojnih medjunarodnih i nevladinih organizacija posvetili su značajnu pažnju humanitarnom zbrinjavanju izbeglica.\nU brojnim prihvatnim centrima i centrima za azil omogućen je smeštaj, relativno dobri uslovi za održavanje higijene, hrana, obuća, odeća, higijenski paketi i drugo, kaže zaštitnik.\nOn dodaje da su pored brojnih problema sa kojima se izbeglice susreću tokom svog puta, dodatni problem i jezičke barijere i poteškoće u komunikaciji.\nU cilju unapredjenja sopstvenog rada i omogućavanja veće dostupnosti i lakše komunikacije, zaštitnik gradjana omogućio je izbeglicama da mu se obrate na maternjem jeziku, tako što su formulari za pritužbe prevedeni na jezike koje izbeglice uglavnom govore (arapski, farsi, urdu i paštu).


Aviatica on tour: Bangkok - Aviatica\nAviatica on tour: Bangkok\nU organizaciji nacionalne turističke organizacije Tajlanda i avio kompanije Qatar Airways grupa srpskih novinara iz redakcija među kojima je i Aviatica obilazi Bangkok, glavni grad Tajlanda.\nDatum / Date: 23.11.2015.\nNa put smo krenuli redovnim letom Qatar Airwaysa iz Beograda za Dohu, a potom smo na najboljem aerodromu Bliskog istoka (Hamad International u Dohi) presedali na širokotrupni Boeing 777 koji nas je posle ukupno 14 sati putovanja doveo do aerodroma Suvarnabhumi (BKK).\nAerodrom u Bangkoku je jedan od najvećih na svetu sa oko 47 miliona putnika godišnje što je sasvim razumljivo s obzirom da ovaj aerodrom dovodi na desetine miliona stranih turista svake godine. Prema statističkim podacima Bangkok je već godinama među prva tri najposećenija grada na svetu sa oko 20 miliona turista godišnje, mada nam lokalci kažu da turista ima čak 27 miliona. Gužve u ovom gradu su ogromne, a posebno na poznatim turističkim atrakcijama poput Kraljevske palate sa statuom smaragdnog Bude.\nPutnici iz Beograda do Bangkoka koji lete Qatar Airways-om presedaju na aerodromu Hamad International u Dohi, koji je najnoviji i najmoderniji veliki aerodrom na svetu, otvoren u aprilu 2014. Zbog velikog broja letova iz Dohe do Bangkoka putnici imaju mnoštvo kombinacija, a najpovoljnija podrazumeva samo dvosatnu pauzu u odlasku.\nNa aerodrom Suvarnabhumi sleću mnoge svetske avio kompanije, a interesantno je da je to jedan od aerodroma sa najvećim brojem širokotrupnih aviona. Poznavaoci avio saobraćaja kažu da ne postoje kapaciteti za Bangkok koji se sa lakoćom ne mogu popuniti.\nU to smo se uverili i na letu Qatar Airwaysa. Inače jedan od četiri dnevna leta koliko ova kompanija obavlja između Dohe i Bangkoka bio je pun, krcat do poslednjeg mesta u najbukvalnijem smislu te reči. Slično je i na drugim polascima na kojima čak leti Qatarova najveća ptica Airbus A380.\nZahvaljujući velikom broju letova iz Dohe, kao i neverovatno niskim cenama karata Qatar Airways privlači i veliki deo tržišta na ovoj liniji.\nProšle nedelje je završena spektakularna promocija ove kompanije za tržište Srbije u okviru koje je bilo moguće nabaviti povratnu kartu do tajlandske prestonice za samo 409 evra, u šta su uključene sve takse.\nSa našom grupom u Bangkoku je i Beograđanin Agim Maloku, poznati turistički menadžer i vrsni poznavalac ovog divnog grada.\n„Prošle godine je u Tajlandu boravilo preko 6000 putnika iz Srbije. Ove godine imamo povećanje, i mesec dana pre kraja godine imamo preko 8000 srpskih turista. Postoji trend rasta poslednjih godina i to je dobro“, rekao nam je Agim dok smo napuštali užurbani aerodrom Suvarnabhumi.\nAgim kao prekaljeni turistički radnik koji se seća i nekih drugih i lepših vremena, kaže da je nekada „naš Jugoslovenski aerotransport imao direktnu liniju između Beograda i Bangkoka i da je svake godine JAT u Tajland dovodio 35 hiljada jugoslovenskih turista“.\nDirektne linije više nema, a naši putnici danas do ovog grada mogu da dođu osim letom Qatar Airwaysa i letovima svih drugih velikih avio kompanija koje koriste beogradski aerodrom. Sa jednim presedanjem u Beču, Cirihu, Frankfurtu, Varšavi, Moskvi, Istanbulu, Rimu ili Abu Dabiju i Dubaiju, pored već pomenutog u Dohi, putnici mogu jednostavno (a vidimo i jeftino) posetiti jednu od svakako najživopisnijih turističkih destinacija na svetu,koja osim vrhunskih znamenitosti nudi i dobar šoping i lud noćni provod. Bangkok je grad koji nikada ne spava, grad sa izuzetnom atmosferom i divnim i ljubaznim ljudima.


Od čipova do spašavanja života - istine i zablude o vakcinama\nHome»Vesti»Od čipova do spašavanja života – istine i zablude o vakcinama\nOd čipova do spašavanja života – istine i zablude o vakcinama\nBy Dana Mitrovska 03/04/2021 Updated: 06/04/2021 Nema komentara5 Mins Read\nIlustracija: Ana MIhajlović\nVakcinacija u Srbiji je u toku, a od kada se o vakcinama govori javljaju se i razne brige i strahovi kod građana – od toga da će nas čipovati, do toga da vakcina možda nije dovoljno ispitana. Strah od nečeg novog, pa i od vakcine nije neobičan, ali je važno da o svim dilemama konsultujemo stručnjake, a ne internet, kažu lekari Instituta za javno zdravlje Niš.\nDok mnogi građani biraju da se vakcinišu, mnogi je i dalje izbegavaju zbog brojnih pitanja i nedoumica koja imaju o vakcinama. O najčešćim zabludama razgovarali smo sa dr Zoranom Deljanin iz IZJZ Niš, koja je koordinatorka za imunizaciju za Nišavski i Toplički okrug.\n“Vakcina nije dovoljno ispitana”\nPre nego što vakcina bude prihvaćena ona mora da prođe određene faze i da se potvrdi njen kvalitet objašnjava dr Deljanin.\n“Mi imamo u zemlji vrlo kvalitetne institucije koje ispituju sve to pre nego što se pusti vakcina u promet”, objašnjava.\nKako kaže, sve vakcine jesu dobre: “Forsira se pre svega kineska vakcina zato što je neživa i zato što smatraju da će doći do manjih reakcija. Međutim verujte i Fajzer i ruska vakcina i Astra Zeneca isto pokazuju stabilnost kao i kineska vakcina, tako da ravnopravno, uopšte ne bih pravila razliku između vakcina”.\nOna podseća da nijedna vakcina ne može da zaštiti 100% i da svi moramo da budemo svesni da je i posle vakcinacije neophodno nošenje maske i držanje distance.\nVakcine, genetske promene i sterilitet\nKada je reč o neželjenim reakcijama, kao najčešće ona izdvaja crvenilo, temperaturu, bol u ruci.\n“Nisam videla da se kod nekog desila teška neželjena reakcija, ili da je hospitalizovan, ili da je neko umro”, kaže ona.\nKako je navela, ne zna zašto građani nekada vakcinu dovode u vezu sa genetskim modifikacijama i sterilitetom.\n“Od ljudi koji se na bave medicinom i ne poznaju šta je RNK čula sam priče da će doći do genetske promene, da ćemo mi genetski da se promenimo… Sad smo došli i do toga da dovodi do steriliteta, međutim ne znam kako se dovodi u vezu vakcina sa sterilnošću, kakve veze ima to mi nije jasno“, kaže dr Deljanin.\nTakođe navodi da vakcina može da se primi i posle preležanog virusa, mesec dana posle ozdravljenja.\n“Zdravstveni radnici neće da prime vakcinu, neću ni ja”\nKao razlog zbog kojih ne žele da se vakcinišu, građani često navode manji procenat vakcinisanih zdravstvenih radnika, kaže dr Deljanin. Ipak, ona ističe da se ovo polako menja i se sve više medicionara vakciniše.\n„Očekujem da ćemo u jednom trenutku da dostignemo i 90 posto vakcinisatnih zdravstvenih radnika. Interesatno je i to da recimo visoki kadar se prvi javio da se vakciniše, srednji i niži kadar je sačekao da vidi šta se dešava“ , navodi.\n“Vakcina ne deluje ako nemam antitela”\nMnogi ljudi su na svoju inicijativu nakon primanja vakcine uradili serološki test koji je pokazao da nemaju antitela što je kod njih izazvalo sumnju u vakcinu.\nDoktorka Deljanin objašnjava da postoji razlika između antitela koja se rade nakon preležane bolesti i antitela nakon vakcinacije. Kako kaže, pored antitela postoje u imunom sistemu postoje i ćelije koje se aktiviraju u kontaktu sa virusom i blokiraju ga.\n“Mladi ne žele da se vakcinišu”\nIako se čini da trenutno stariji imaju više poverenja u sistem i vakcinaciju, dok mladi ne žele da se vakcinišu, dr Deljanin ističe da i nije baš tako jer većina studenta koja želi da se vakciniše sada nije u studentskim domovima. Dodaje i da je studentima do sada bila dostupna samo jedna vrsta vakcine, što će se uskoro promeniti. Veruje da će tada porasti i njihovo interesovanje za imunizaciju.\nVakcina i alergijske reacije\nAlergijske reakcije takođe su jedan od češćih briga koje imaju građani kada je u pitanu vakcinacija. Zbog toga će u saradnji sa Kliničkim centrom u Nišu biti organizovana vakcinacija pod kontrolisanim uslovima. Svi koji imaju neku alergiju moći će da pozovu i da zakažu vakcinaciju, kaže dr Deljanin.\n„To znači će da odu tamo da se jave da prime vakcinu, i ležaće pola sata sat i tamo će biti anesteziologa, anestatičara, svih ljudi iz zdravstvenog sistema koji mogu da im pomognu ako dođe do nećega. Time će da se osobode i oni ljudi koji stvarno žele da se vakcinišu” objašnjava ona.\nOna ističe da je kod hroničnih pacijenata čak je i preporuka da se vakcinišu kako bi se zaštili i izbegli teža stanja izazvana koronavirusom.\nVažni su izvori informisanja\nEmisija 43/21 o vakcinama\nStrahovi i sumnje javljaju se zbog informacija koje su svima dostupne, a često neproverene, navodi dr Čedomir Šagrić iz Instituta za javno zdravlje Niš.\n„Iako je opravdana briga da svoje zdravlje, laičko tumačenje je put da dođete do pseudoinformacija, da vas neko zavede na stranputicu da će to nešto biti štetno za vas“, ističe on.\nZbog brige za zdravlje skloni smo da reagujemo emotivno i da pribegavamo ponašanju koje za nas nije korisno, smatra dr Šagrić na šta dodaje da strah nije neobičan jer to znači da ljudi brinu o svom zdravlju.\n“Iako je razmena informacija je dobra, često se javljaju zloupotrebe, a strah može da nas zavede da prihvatimo podatke iz sumnjivih izvora“, objašnjava.\nLekari Instituta za javno zdravlje objašnjavaju da za sve nedoumice i strahove koje imaju građani treba da se obrate stručnjacima, izabranim lekarima i lekarima specijalistima, koji će im dati najtačnije informacije.\n„Sada imamo mogućnost izbora, ali verujte svi ćemo da dođemo u jednom trenuntku do toga ili da se vakcinišemo ili da budemo zaraženi i da imamo antitela, i da dođemo do tog stepena koletivnog imuniteta. Ništa ne traje večno pa ne može ni korona da traje večno i ova situacija, bar se nadam“, zaključuje dr Deljanin.\nCelu emisiju možete pogledati na ovom linku.\nPodsećamo, građani se mogu prijaviti za vakcinaciju popunjavanjem upitnika na sajtu eUprave ili pozivom na broj telefona 0800 222 334 svakog radnog dana od 8 do 20 sati.\nVakcine dostupne, vakcinacija – imperativ Za vakcinaciju se do sada se prijavilo preko 100.000 ljudi, u Nišu 43 punkta za imunizaciju Imunizacija se nastavlja po planu, u Srbiji vakcinisano više od 360 hiljada ljudi Pojedina deca sa poteškoćama u učenju ostala bez nastave tokom korone\nantivakseri koronavirus vakcinacija vakcine


Kako nemački političari karijeru nastavljaju u privatnim kompanijama › Made-in-Germany.rs\nNemački političari posle angažmana na visokim državnim funkcijama karijeru često nastavljaju kao savetnici u privatnim kompanijama, uz velike plate i još veća očekivanja privrednika da će u njima dobiti lobiste koji umeju da iskoriste ranije stečene veze.\nTako je 2005. godine, samo nekoliko meseci pošto se povukao sa političkih funkcija, nemački kancelar Gerhard Šreder postao šef nadzornog odbora ruskog koncerna za severnoevropski gasovod, koji je kasnije nazvan “Severni tok”. Poslanica Levice u Bundestagu Gezine Leč tada je rekla da je takva vrsta prelaska političara u privredu zapravo “forma korupcije koja je, nažalost, legalna”.\nPosle ovog slučaja pokrenute su velike rasprave o moralu i kredibilnosti političara, ali je tek deset godina kasnije formirano Savetodavno telo vlade koje se bavi ovakvim slučajevima. Ono što je zanimljivo jeste da ovo telo takođe čine bivši političari koji su odoleli izazovu velikog biznisa, pa su u njemu, na primer, bivša senatorka Hamburga Krista Zeger ili nekadašnji nemački ministar finansija Teo Vajgel, piše Dojče vele.\nSada u Nemačkoj ni jedan ministar niti državni sekretar ne može da postane funkcioner neke privatne firme dok ne prođe kontrolu Savetodavnog tela, ukoliko do novog angažmana nije prošlo više od 18 meseci. Pre stupanja na novu dužnost svaki kandidat mora da prijavi ovom telu šta želi da nastavi da radi i objasni kakve su njegove veze sa budućim poslodavcem, a telo zatim određuje rok koji mora da prođe pre nego što kandidat stupi na novu dužnost.\nAko se utvrdi da su veze bivšeg političara i njegovog budućeg poslodavca bile tesne još u vreme njegovog mandata, rok će biti duži, kako bi se izbegla direktna isprepletanost političke i privredne delatnosti. Naime, bivši političar koji je naprasno postao biznismen i lobista ima potrebu da svoje veze koristi dok su još sveže, a upravo to je forma “legalne korupcije” koja se sprečava postavljanjem roka za novi angažman.\nKoncerni su spremni da basnoslovno plate dobrog lobistu kao što je bivši šef Socijaldemokratske stranke, ministar spoljnih poslova i vicekancelar Nemačke Zigmar Gabrijel. On je političke funkcije napustio u martu 2018. godine, a odmah je bio spreman da počne sa radom u zajedničkom preduzeću za proizvodnju šinskih vozila Simensa i Alstoma. Međutim, po odluci Savetodavnog tela, Gabrijel, Simens i Alstom su morali prvo da se strpe godinu dana.\nPo pisanju magazina “Špigl”, od poslednjih izbora za Bundestag, održanih u septembru 2017. godine, Savetodavnom telu je ukupno 13 visokih političara prijavilo čak 52 nova radna mesta, jer većina njih nije mogla da se zadovolji samo jednim poslom. Samo se Gabrijel, pored posla lobiste u Simens-Alstomu, prijavio za različite pozicije u još deset različitih kompanija!\nSa druge strane, bivši demohrišćanski državni sekretar u MUP-u Nemačke Ole Šreder zajedno sa svojom suprugom Kristinom otvorio je firmu za konsalting specijalizovanu za “regulativni menadžment”, iako tim poslom nije smeo da se bavi čitavih 18 meseci po napuštanju političke funkcije. On je tako već posle nekoliko meseci razgovarao sa svojim stranačkim kolegom u Ministarstvu zdravlja o mogućnostima zapošljavanja pakistanskih negovatelja u Nemačkoj. Zatim je i u Ministarstvu odbrane razgovarao o usavršavanju komunikacione mreže, a kasnije se i sa nemačkom ministarkom poljoprivrede dogovarao o korišćenju telekomunikacionih frekvencija na seoskim područjima.\nOn se s jedne strane bavio temama koje se tiču njegovih novih klijenata, a sa druge, tim temama se bavio i tokom svog političkog mandata. Zbog toga je počela da ga proziva stranka Levice, a Savetodavno telo nije uspelo da dokaže da je on povredio odredbe o zabrani bavljenja novim poslom. Zbog takvih problema sada je pokrenuta inicijativa da se zabrana oroči na čak tri godine. Nju je predložila organizacija “Lobi kontrol” koja sa velikim podozrenjem gleda na rad Savetodavnog tela, a posebno vlade, jer smatra da je vlada to telo i izmislila samo forme radi.\nStoga “Lobi kontrol” zahteva da se aktivnosti političara poput Olea Šredera prate i dokumentuju detaljnije nego do sada, kao i da se u slučaju povrede roka koji je postavilo Savetodavno telo dotični političar propisno i kazni. Ipak, ono što u rešavanju cele ove problematike predstavlja glavnu košnicu jeste činjenica da se “postavljeni rok” tretira samo kao predlog upućen vladi, koji ona može i da odbaci ili preinači.\nOd MiG na 13/01/2020 / AKTUELNO, BLOG / Ostavite komentar


HP povezuje male firme u održivi lanac snabdevanja HP povezuje male firme u održivi lanac snabdevanja – Personal magazin\nHP povezuje male firme u održivi lanac snabdevanja\nU lancu snabdevanja veličina je važna. HP-ov lanac snabdevanja jedan je od najvećih i najsloženijih u IT industriji. Svake godine od dobavljača širom sveta HP kupuje proizvode, materijale i usluge u vrednosti od oko 50 milijardi dolara.\nSamom svojom veličinom ova operacija predstavlja izvanrednu šansu – ne samo za izradu vrhunskih proizvoda po konkurentnim cenama, nego i za promovisanje odgovornosti u odnosu na društvo i životnu sredinu.\nZato je HP definisao smernice kako bi multinacionalnim kompanijama pomogao da u celokupnim svojim lancima snabdevanja, sve do najmanjih dobavljača, primene standarde koji se odnose na društvo i životnu sredinu. Te smernice objavila je Danska agencija za trgovinu i kompanije (Danish Commerce and Companies Agency, DCCA) u izveštaju pod naslovom – Small Suppliers in Global Supply Chains. Zasnovan je na iscrpnom proučavanju rada 15 HP-ovih dobavljača iz Češke Republike, Mađarske i Poljske.\nVelika pomoć malim firmama\nVelika pomoæ malim firmama\nU saradnji sa stručnjacima iz ove grane industrije, HP je obezbedio obuku i smernice poslovanja za prve i druge karike u lancu snabdevanja u tim zemljama. Tim kompanijama, uključujući dobavljače komponenti za pakovanje, plastičnih i limenih delova, pruženi su obuka i smernice u oblastima sistema upravljanja, bezbednosti na radu i zdravlja zaposlenih, te načina postupanja koji ne ugrožavaju životnu sredinu.\nStekavši taj važan „alat“, one su uspele da opšte ciljeve poslovanja na nove načine povežu sa društvenom odgovornošću korporacija. Naročito osmišljen za pomoć malim i srednjim dobavljačima, ovaj projekat – nazvan Odgovornost centralnoevropskih snabdevača (Central European Supplier Responsibility, CESR) – finansirala je Evropska komisija. Važnu ulogu imale su procene na licu mesta, kao i razgovori sa upravom i radnicima. Još jedan vredan element bio je forum, u kojem su članovi zajednice dobavljača diskutovali o najboljim načinima poslovanja i jedni drugima pomagali u rešavanju problema.\nJedan od zaključaka ovog izveštaja glasi da je malim i srednjim dobavljačima (small and medium-sized suppliers, SMEs) potreban drugačiji pristup upravljanju nego većim kompanijama. Usled veličine svojih kompanija, mali i srednji dobavljači često ne moraju slediti sve procedure uobičajenog sistema upravljanja. Ono što takvim kompanijama jeste potrebno je sistem upravljanja koji zaposlenima u svakom odeljenju jasno predočava ulogu i važnost standardâ.\nVerovatno najznačajnije pojedinačno saznanje jeste da inicijativama u lancu snabdevanja mogu da se poboljšaju ukupni rezultati poslovanja malih, kao i velikih firmi. „Postoji očigledna povezanost između kompanija sa snažnom etikom i dobrim rezultatima“, rekao je Karsten Ingerslev, načelnik Danskog centra za korporativnu i društvenu odgovornost (deo DCCA). „Ovim projektom smo demonstrirali šta treba učiniti da bi se u čitavom lancu snabdevanja promovisali snažni standardi koji se tiču društva i životne sredine.“\nStalne provere poslovanja predstavljaju kritično važan deo svake zelene strategije lanca snabdevanja. Više od 90 procenata HP-ovih proizvoda pravi se u drugim kompanijama. Od 2004. godine HP je sproveo provere poslovanja u firmama čiji ukupan broj zaposlenih premašuje 400.000. Naša kompanija im obezbeđuje obuku i podršku kako bismo im pomogli da dostignu iste one visoke standarde u pogledu društva i životne sredine koji važe za HP, a dobavljači pokazuju veliki napredak i posvećeni su unapređenjima koja primenjuju.\nAli, potencijalno postoji jedna „karika koja nedostaje“ u tom lancu snabdevanja: drugostepeni dobavljači. Mnogi od njih predstavljaju male i srednje firme (sa 250 ili manje zaposlenih) kojima nedostaju znanje i resursi da bi dostigli HP-ove standarde. Za razliku od direktnih – ili prvostepenih – dobavljača, ovi drugostepeni dobavljači nemaju ugovorne odnose sa HP-om. Umesto toga, oni proizvode i usluge obezbeđuju proizvođačima koji imaju ugovore s HP-om. Njih je mnogo teže nadgledati.\nCilj CESR-a je da zahteve koji se tiču društva i životne sredine sprovede čitavom dužinom lanca snabdevanja. Kao deo projekta, HP-ovi direktni dobavljači uče da kontrolišu poslovanje sopstvenih dobavljača, odnosno HP-ovih drugostepenih dobavljača. Svi učesnici (i prvostepeni i drugostepeni dobavljači) učestvuju u radionicama za obuku na sopstvenom jeziku. U konačnom ishodu, CESR daje manjim kompanijama iste alatke za postizanje uspeha kakve imaju naši direktni dobavljači.\n„Želimo da podstaknemo druge multinacionalne kompanije da iskoriste ono što smo mi saznali i da primene strategije za koje smo utvrdili da su efikasne kako bi sproveli unapređenja čitavom dužinom svojih lanaca snabdevanja“, rekao je Karl Daumiler, programski menadžer za globalne nabavke u HP-u. „Zamislite kakav bismo učinak zajednički mogli da ostvarimo ako bi druge velike firme iz naše industrije i ostale najbogatije svetske kompanije počele da primenjuju ta saznanja. Globalno, to bi označilo drastičan napredak u standardima koji se tiču društva i životne sredine.“\nHP povezuje male firme u održivi lanac snabdevanja was last modified: May 5th, 2008 by Redakcija


1 Jula, 2012 10:33\nPovodom godinu dana mandata na funkciji načelnika općine, dr. Mustafa Avdagić održao je danas pres konferenciju na kojoj su sumirani rezultati rada općinske administracije u proteklom periodu.\nSkupa s načelnikom općine ovoj konferenciji su prisustvovali i načelnici svih općinskih službi. Istaknuto je kako je u proteklih godinu dana realizirano niz značajnih aktivnosti, te da je izvršna vlast djelovala u uskoj koordinaciji s općinskim vijećem i odlukama koje je donosio ovaj zakonodavni organ.\nNačelnik Avdagić je rekao kako se u oblasti izgradnje infrastrukture trenutno realizira nekoliko veoma značajnih projekata, pomenuvši početak rekonstrukcije gradskog mosta u Sanskom Mostu, početak izgradnje novih sadržaja na lokalitetu banje Ilidže, izgradnju distributivnog vodovodnog sistema za selo Lukavice, tribina na gradskom stadionu a uskoro će uslijediti i rekonstrukcija lokalnog puta za selo Vrše.\nOn je dodao kako je lokalna administracija pokrenula izradu šest prostorno planskih dokumenata koji imaju za cilj urbanističko uređenje općine i stavljanje nelegalne gradnje u zakonske okvire. Govoreći o budžetskom poslovanju, načelnik Avdagić je istakao kako je izostala finansijska pomoć s viših razina vlasti, ali da se i pored toga budžet općine puni dinamikom koja je zabilježena i protekle godine te da se time može biti zadovoljno ukoliko se ima u obzir teško ekonomsko stanje u cijeloj zemlji te budžetsko poslovanje u nekim drugim općinama.\nOn je dodao kako su u njegovom mandatu ostvarene velike uštede u svim segmentima rada i poslovanja lokalne administracije te provedena politika maksimalne racionalizacije svih materijalnih troškova. Načelnik Avdagić je istakao kako će u narednom periodu općinska administracija raditi na stvaranju što povoljnijih uslova za strana ulaganja i otvaranje novih radnih mjesta. Pomoćnik načelnika za privredu, Mevlida Deumić, naglasila je kako je općina Sanski Most među četiri općine u BiH, skupa s Prijedorom, Ljubuškim i Banja Lukom, koje će uskoro dobiti međunarodni certifikat o povoljnom okruženju za poslovna ulaganja što bi se u budućnosti trebalo odraziti na intenzivniji ekonomski razvitak….\nDel Bosque: Igraćemo sa tri napadača


Veštaci dr Bogdanović i dr Savić su nedvosmisleno potvrdili da je Stefan dobio više udaraca u predelu glave uglavnom pesnicama, ali da je glavni uzrok smrti nagla rotacija glave i hiperekstenzija mozga koja je dovela do oštećenja i kidanja produžetaka nervnih ćelija i moždanice, a što je posledica prejakog šuta u glavu takozvanim obuvenim stopalom koji je Stefanu zadao Nikola Bojović u trenutku kad je Stefan nepomično ležao.\nVeštaci su takođe potvrdili da Stefan nije imao nikakvu anomaliju koja bi mogla biti uzrok smrti, a takođe su potvrdili i da su svi udarci bili u kratkim intervalima, odnosno da su mu zadavani jedan za drugim.\nS obzirom na to da je juče opravdano odsustvovao sudski veštak Ćirković, te nisu mogli da se reprodukuju snimci sa sigurnosnih kamera koji su dostavljeni od strane NKTC, sud je doneo odluku da se na sledećem pretresu koji je zakazan za 25. oktobar veštaci izjasne da li je neki od udaraca pesnicom u glavu u direktnoj vezi sa smrću Stefana Filića. Sud je doneo i odluku da se u prisustvu lekara izveštače i povrede nanete Andriji Filiću i Milanu Risimoviću, kao i eventualne povrede ostalih učesnika.\nKako za “Blic” priča tetka ubijenog Stefana, Javorka, porodica je prisustvovala ovom ročištu, a koliko su mogli da razumeju medicinsku terminologiju, Stefan bi najverovatnije bio živ i pored tolikih udaraca da nije bilo zverskog šuta u glavu od strane Nikole Bojovića koji je itekako morao biti svestan svoje snage u tom trenutku, s obzirom da se aktivno bavio fudbalom.\n- Nakon iznetog mišljenja stručnjaka, Bojović je i zatražio kratko odsustvo pravdajući odlaskom u toalet, nakon čega se ubrzo vratio i mirno posmatrao tok postupka do kraja, verovatno svestan dela koje je učinio. Što se nas porodice tiče, mislim da je suvišna svaka reč. Trebalo je ocu i majci mnogo snage i čelično srce da slušaju o povredama koje su nanete njihovom nedužnom detetu i da sve to podnesu. Teško je, ali kao što sam već rekla, Stefan nam daje snagu da izdržimo, da se borimo da pravda bude sprovedena i da sećanje na njega nikad ne prestane - navodi ona.\nNapadnut jer je hteo da zaštiti brata\nStefana Filića su, kako je “Blic” izveštavao, 2. februara prošle godine ispred kluba “Brodolom” napali dve godine stariji mladići. Prethodno su se ustremili na njegovog mlađeg brata, a kada je Stefan stao u njegovu zaštitu pokušavajući da smiri situaciju, umesto da odustanu, napadači su se ustremili na njega. Pao je na zemlju, a oni su nastavili da ga udaraju i šutiraju. Nasilnici su zatim pobegli, a prolaznici su pozvali policiju i Hitnu pomoć koja je Stefana sa teškim povredama prevezla u bolnicu “Stefan Visoki” u Smederevskoj Palanci, ali je zbog težine povreda, odmah morao biti transportovan u Beograd. Uprkos borbi lekara Stefan je preminuo.


Korporativna Kultura | Hemofarm\nHemofarmov pristup ljudima prevazilazi zakonske obaveze brige o zaposlenima.\nJedan od pokazatelja da se u Hemofarmu uspešno kreira savremeno radno okruženje u kom se poštuje različitost i ravnopravnost, jeste i činjenica da žene čine većinu zaposlenih na svim organizacionim nivoima. Na zadovoljstvo zaposlenih utiče i Hemofarmova podrška porodicama sa decom. Pored jednokratne naknade za svaku rođenu bebu, Hemofarm deci samohranih roditelja obezbeđuje finansijsku pomoć i školski pribor.\nStrateški pristup upravljanju ljudskim resursima, pored profesionalnog razvoja zaposlenih, podrazumeva i korporativnu kulturu koja se, uz poštovanje i poverenje, razvija i kroz konstantnu promociju brižnosti, kvaliteta, dostupnosti i poverenja - ključnih korporativnih vrednosti koje se ne odnose samo na proizvode, nego i na međuljudske odnose.


Nemački ekolozi usporavaju „Severni tok 2“ - Sputnjik Srbija\n18:06 16 Jun 2021\nUživo: Uživo: U toku pres konferencija Putina - pregovori bili „dobri“ /video/\n16:38 18.01.2021 Preuzmite kraći link\nNemačka ekološka organizacija Deutsche Umwelthilfe (DUH) i organizacija za očuvanje prirode NABU izrazile su protest zbog odobrenja nemačkog regulatora da se nastavi gradnja „Severnog toka 2“, saopštila je televizija Norddeutscher Rundfunk.\n„Od organizacija Deutsche Umwelthilfe i Nabu stigao je odgovarajući mejl, saopštili su u Federalnoj službi za morsku plovidbu i hidrografiju u ponedeljak. Ovim, odobrenje koje je bilo izdato za gradnju u vodama Nemačke, privremeno je izgubilo snagu“, javlja NDR.\nU petak je Federalna služba za morsku plovidbu i hidrografiju Nemačke produžilo dozvolu kompaniji-operatoru „Severnog toka 2“ za gradnju gasovoda u nemačkim vodama.\nBlumberg: „Severni tok 2“ ostaje bez osiguranja\n18:00 Počela je utakmica Turske i Velsa /uživo/


Poseta povrtara iz Republike Srpske\nKompanija Galenika-Fitofarmacija a.d. je imala zadovoljstvo da organizuje posetu fabrici u Zemunu, grupi od 30-ak povrtara iz Republike Srpske. Tokom posete, gosti su bili u prilici da vide proizvodni pogon kao i da obiđu naše dve laboratorije, razvojnu i laboratoriju za fizičko-hemijska ispitivanja. Prezentacija o kompaniji koja je održana, dodatno je doprinela stvaranju opšteg utiska o svim aktivnostima koje kompanija sprovodi u okviru delatnosti koju obavlja.\nNakon upoznavanja sa procesom nastanka proizvoda koje posetioci kasnije koriste u praksi, druženje na jednom od najtoplijih dana je nastavljeno na reci, krstarenjem brodom, gde su gosti mogli da čuju sažetu istoriju Beograda dok prolaze pored kulturnih i istorijskih spomenika naše prestonice.


Bijela kuća: Biden i evropski lideri zabrinuti zbog ruskih brutalnih taktika u Ukrajini\nAmerički predsjednik Joe Biden i evropski lideri razgovarali su u ponedjeljak o "ozbiljnoj zabrinutosti zbog brutalnih taktika Rusije u Ukrajini, uključujući i napade na civile", saopšteno je iz Bijele kuće.\nU saopštenju se navodi da je tokom razgovora također naglašena dalja podrška Ukrajini, između ostalog i davanjem bezbjednosne pomoći "hrabrim Ukrajincima koji brane zemlju od ruske agresije" i humanitarne pomoći "milionima Ukrajinaca koji su pobjegli od nasilja".\nBiden je sa francuskim predsjednikom Emmanuelom Macronom, njemačkim kancelarom Olafom Scholzom i premijerima Italije i Britanije, Marijom Draghijem i Borisom Johnsonom, razgovarao i o "nedavnim diplomatskim naporima u okviru pokušaja Ukrajine da se postigne primirje".\nPredsjednik Bajden otputovaće ove nedjelje u Evropu na hitan sastanak sa predstavnicima NATO-a i evropskih zemalja. Prvo će putovati u Brisel a potom u Poljsku, potvrdila je portparolka Bijele kuće Jen Psaki.\nPoljska je jedna od ključnih zapadnih saveznica u aktuelnom ratu. U toj zemlji nalaze se hiljade američkih vojnika, kao i više od 2 miliona ukrajinskih izbjeglica.\nBiden ove sedmice u Briselu i Poljskoj\nRusija upozorila da su odnosi sa SAD "blizu prekida"\nZelenski: Ukrajina ne prihvata ruske ultimatume


Šest godina od atentata na premijera Srbije Zorana Djindjića\nGrađani, najviši državni funkcioneri, predstavnici političkih stranaka i porodica, obeležili su danas šestu godišnjicu ubistva premijera Srbije Zorana Đinđića.\nCveće na grob u Aleji zaslužnih građana na Novom groblju u Beogradu položili su premijerova udovica Ružica Đinđić i sin Luka zajedno sa predsednikom Srbije i liderom Demokratske stranke Borisom Tadićem i premijerom Mirkom Cvetkovićem. Cveće su položili i funkcioneri Demokratske stranke, kao i Đinđićeva majka Mila Đinđić i sestra Gordana.\nPovodom godišnjice Đinđićevog ubistva, premijer Cvetković i članovi njegove vlade položili su venac i u dvorištu zgrade Vlade na mestu gde je pre šest godina izvršen atentat. U Arhivu Srbije u Beogradu otvorena je izložba Idejom i životom - Zaostavština Zorana Đinđića, na kojoj su izloženi lični predmeti, beleške i biblioteka pokojnog premijera.\nU Domu sindikata u Beogradu večeras je održana tribina pod naslovom "Odgovor za budućnost - politika s vizijom bez kompromisa oko suštinskih pitanja. Istoričarka Latinka Perović rekla je na tribini da je Đinđić bio oštar prema zločinačkom nasleđu ratova i imao podršku sveta za reforme, dok je danas, šest godina posle njegove smrti, smanjen ugled zemlje, postoji zastoj u evropskim integracijama i napet odnos sa susedima.


Tu zavičajnu energiju i toplinu možete da osetite u emisiji “Krajiško prelo”. Emisija je na radiju više od 10 godina. Mnoge krajiške i šaljive pesme možete čuti u druženju sa Brkom. Većina krajiških grupa i pevača su do sada ulepašali emisiju Krajiško prelo i napravili dosta dobre zabave za sve ljubitelje te vrste muzike.\nPeđa je čovek iz naroda, opušten i vedar, spreman da i vama ulepša dan tom svojom energijom. Često ga možete čuti kako zapeva uz neku lepu zavičajnu pesmu, pa i vi verovatno sa druge strane. Osim Krajiške muzike, odličan je poznavalac i starih hitova koje servira nedeljom uveče na OK radiju.


RTCG - Radio Televizija Crne Gore - Nacionalni javni servis :: Servisne informacije :: Putu Mojkovac - Đurđevića Tara i dalje zatvoren\nOPREZNO VOZITE 11. 11. 2019. 07:29 >> 07:28 0\nPutu Mojkovac - Đurđevića Tara i dalje zatvoren\nU Crnoj Gori jutros se saobraća po mokrim i klizavim putevima uz smanjenu vidljivost, kazali su iz Auto moto saveza Crne Gore (AMSCG) i dodali da je saobraćaj na putu Mojkovac - Đurđevića Tara i dalje u prekidu.\nSaobraćaj ne tom putu u prekidu je od srijede zbog odrona u mjestu Sokolovina. Iz AMSCG kazali su da su učestali sitniji odroni na putevima koji vode pored rijeka i kosina.\nNa regionalnom putu Krstac - Ivanova korita, na dionici Međuvršje – Ivanova korita, saobraćaj biće obustaljen od devet do 11 i od 15 do 17 sati i promijenjen sa dvosmjernog na jednosmjerni.\nZbog rekonstrukcije magistraknog puta Barski most- Ribarevine, dionica obilaznica Bijelo Polje-Ribarevine, režim saobraćaja biće promijenjen sa dvosmjernog na jednosmjerni, a na snazi su povremene obustave ne duže od 15 minuta.\nUspostavljen saobraćaj na putu Mojkovac-Đurđevića Tara\nNormalizovan saobraćaj kroz Platije\nKroz Platije mogu samo putnička vozila\nZbog odrona zatvoren put PG-KL\n09:27 Ne spašavamo MA, već ulažemo u Crnu Goru


Press Centar SBB Bužim\nU prostorijama OO SBB-a Bužima danas je upriličen prijem i svečana promocija preko 20 novih članova koji su apsolventi na nekom od fakulteta u BiH, te onih koju su ranije završili studije višeg ili visokog obrazovanja. Da općinska organizacija Saveza jača iz dana u dan potvrdili su ovi mladi ljudi koji u ovoj političkoj organizaciji vide svoj društveno-politički angažman, te su spremni dati vlastiti doprinos u razvoju svoje lokalne zajednice, Krajine, pa i domovine BiH.\n- Svakodnevno smo svjedoci da nam ljudi prilaze, da žele biti dio tima mladih i sposobnih entuzijasta, a posebno je značajno da su tu obrazovani ljudi. Svaki član je bitan, ali moramo sve uraditi da one u koje su njihove porodice puno uložile truda i vremena ostanu ovdje. Danas smo u jednoj politički, neopterećenoj atmosferi razgovarali o problemima naše općine, bez ikakvih obećanja i zloupotrebe teškog stanja mladih na području Bužima. Ovaj tim će biti osnova razvoja organizacije i jačanja Saveza, i upravo na mladim i obrazovanima ćemo graditi Savez u narednom periodu. Ovo je jedan zdrav i perspektivan tim SBB-a u koji pozivamo sve Bužimljanke i Bužimljane da nam se pridruže, da zajedno gradimo bolju budućnost Bužima i Krajine - kazao je na prijemu Agan Bunić, predsjednika SBB-a Bužim.\n"Ovo je moj novi politički angažman, spreman sam dati svoj doprinos. Putem ove političke organizacije u budućnosti će se najviše moći uraditi za razvoj Bužima, za nova radna mjesta. Moramo sve uraditi da zadržimo što veći broja mladih ovdje u domovini. Sretan sam što sam dio ovog tima, vjerujem da će nam se pridružiti mnogi u narednom periodu - istaknuo je diplomirani pravnik Emir Duranović.\nBužim SBB Bužim Agan Bunić


NALED: Sve neporeske dažbine upisati u registar\nTanjug 11. juna 2021. 12:05\nBEOGRAD – Reforma sistema naplate neporeskih dažbina je neophodna kako bi privreda i građani znali koje namete plaćaju i zašto ih plaćaju, a kao ključno rešenje za problem velikog broja nameta i nepredvidivosti uvodenja novih, jeste formiranje javnog registra neporeskih dažbina.\nTo je rečeno danas na okruglom stolu u NALED-u okviru kampanje Mesec parafiskala „Zajedno za transparentan sistem neporeskih dažbina“ na kome su predstavljeni predlozi za reformu neporeskih nameta i mogući načini za povećanje transparentnosti obračuna i naplate republičkih i lokalnih dažbina.\nRepubličke neporeske dažbine propisane su u gotovo 500 zakona i podzakonskih akata, slično je i na nivou gradova i opština, jer su lokalni nameti propisani u više od 400 odluka, a kako su naveli učesnici okruglog stola, analizom zakonskih i podazkonskih akata došlo se do cifre 1.200 različitih neporeskih dažbina samo na republičkom nivou.\nDirektorka korporativnih poslova u KPMG Beograd i profesorka na FEFA fakultetu Milica Bisić kaže da je u ovom trenutku nemoguće tačno prebrojati koliko ima neporeskih dažbina i da je herojski poduhvat pokušaj da se sve one evidentiraju.\n„Neprebrojivo je mnogo različitih dažbina koje su možda taksa, možda naknade, i građani i privreda teško mogu da se snađu u takvoj jednoj šumi propisa“, rekla je Bisić.\nNavela je da je jedan od razloga za njihovu neprepoznatljivost i neizvesnost koliko tačno koštaju to što se oni dodatno kriju pod različitim drugim imenima i često se dešava da se zovu cena, troškovi, naknada ili nadoknada.\nProblem je, kaže, što deo dažbina i prihodi koji se od njih ostvaruju ne evidentiraju kroz trezor Srbije.\n„To znači da ni samo Ministarstvo finansija i vlada ne znaju tačno koliko je tih sredstava naplaćeno, a sami tim i teško mogu da kontrolišu i obim naplate i korišćenje tih sredstava“, rekla je Bisić.\nSmatra da je dobro rešenje da se za početak sve neporeske dažbine, naknade i takse, popišu, definišu i unesu u javni registar koji bi bio lako dostupan i pretraživ obveznicima plaćanja, a u kome bi bile sve neporeske dažbine.\nNavela je da bi izmenama Zakona o budžetskom sistemu trebalo definisati uspostavljanje takvog registra, za čije je funkcionisanje potrebno obezbediti odgovarajuće IT rešenje.\nBisić kaže da bi u registar trebalo najpre da se unesu takse na republičkom i lokalnom novou za koje navodi da su i najbrojnije, a da bi za njegovo uspostavljanje bilo potrebno od šest meseci do godinu dana.\nMenadžerka NALED-a Jelena Rančić iz NALED-a rekla je da je analiza i popis administrativnih taksi u 15 lokalnih samoprava pokazala da se njihovi iznosi razlikuju od opštine do opštine.\n„Konkretan iznos takse za zahtev varira od 20 dinara do čak 300 dinara u pojedinim jedinicama lokalne samouprave“, rekla je Rančić i navela da to ukazuje na nepostojanja jedinstvenog kriterijuma za utvrđivanje njihovog iznosa.\nKampanju „Mesec parafiskala“ su pokrenuli Partner Solutions, KPMG, NALED i Institut Mihajlo Pupin u okviru Projekta za reformu neporeskih prihoda koji finansira Americka agencija za međunarodni razvoj (USAID).


Mastercard podržao NURDOR sa novom onlajn platformom za donacije i modnom kolekcijom | PC Press\nMastercard podržao NURDOR sa novom onlajn platformom za donacije i modnom kolekcijom\n15. decembar 2021. 17. decembar 2021. PC Press\nPosvećenost održivom razvoju, digitalizaciji i pomaganju lokalnoj zajednici kompanija Mastercard ovog puta dokazuje podrškom novoj onlajn platformi za donacije https://superhero.rs, koju je zajedno sa modnom kolekcijom – koja će se biti dostupna samo na njoj, donirala organizaciji NURDOR.\nU poslednje dve godine korisnici su sve više orijentisani na kupovinu preko interneta ali na tržištu Srbije, u sferi prikupljanja donacija i dalje dominiraju tradicionalni načini uplata donacija. Sa ciljem da doniranje učini jednostavnijim, bržim i održivim, kompanija Mastercard pokrenula je novu društveno odgovornu kampanju “Biti nečiji superheroj. Neprocenjivo.” Projekat promoviše nov način doniranja za organizaciju NURDOR kroz modernu e-platfromu za doniranje – https://superhero.rs, stavljajući u funkciju dobročinstva sve ključne funkcinalnosti digitalnih plaćanja. Kako bi dodatno približili važnost pomaganja drugima, različitim ciljnim grupama, a posebno mladima, važan deo platforme je i Superhero kolekcija ulične mode, specijalno kreirane za ovu svrhu i proizvedene u Srbiji, koja će biti dostupna samo u okviru https://superhero.rs.\nUdruženje NURDOR sa velikom posvećenošću već godinama uspešno pomaže deci oboleloj od raka i njihovim roditeljima u procesu lečenja, obezbeđujući im uslove za što brži i lakši oporavak. U tome im nesebično pomažu kompanije, ali i građani koji veruju u njihovu misiju, a od sada će imati još jedan važan kanal za prikupljanje donacija, koji ima za cilj da posebno insipiriše i uključi baš građane.\nPročitajte i: Amazon i Visa okončaće spor oko kreditnih kartica\n“Onlajn platforma superhero.rs u čijem je koncipiranju i razvoju sa svojim partnerima učestvovao Mastercard za naše udruženje, predstavlja izuzetno važan održiv način za doniranje kroz koji ćemo moći na jednostavan način da prikupljamo dodatna sredstva za važne inicijative i aktivnosti kojima se bavimo. Na taj način ćemo nastaviti sveobuhvatno i kontinuirano da doprinosimo boljim uslovima lečenja i života dece obolele od raka i njihovih porodica. Uz to, Superhero je modna kolekcija koja će biti dostupna samo preko onlajn platforme i koja će sve one koji ga budu nosili pretvoriti u prave superheroje, jer ćemo novac obezbeđen na ovaj način usmeriti za naše redovne aktivnosti”, izjavila je Joland Korora, predsednica NURDOR-a.\n“Mastercardove studije pokazuju da su veće investicije u zdravstvo najčešće inicijative u kojima građani vide potrebu za sopstvenim uključivanjem, kao i većim ulaganjima kompanija. Kada smo 2019. godine započeli saradnju sa Nurdorom, obavezali smo se da pored podrške radu udruženja učinimo i više na podizanju svesti o važnosti kontinuirane podrške i donatorstva. Onlajn platforma superhero.rs objedinjuje naše napore da ukažemo na sve prednosti koje digitalna plaćanja i saradnja sa tehnološkim kompanijama mogu da donesu dobrotvornim organizacijama. Ovom inicijativom dodatno podižemo svest o važnosti inkluzivne, digitalne ekonomije od koje će koristi imati svi članovi zajednice.” – izjavila je Jelena Ristić direktorka kompanije Mastercard za tržišta Srbije, Crne Gore i BiH.\nPročitajte i: Mastercard i NURDOR u novoj akciji prikupljanja donacija\nRazvojem superhero.rs platforme nastavlja se uspešna saradnja kompanije Mastercard i udruženja NURDOR, započeta 2019. godine kada je kroz tržišnu kampanju za beskontaktna plaćanja kompanija obezbedila 250.000 evra za novu NURDOR Roditeljsku kuću.\nTagovi: Mastercard, NURDOR, Superhero\n← SAM: Menadžer godine Dragan Filipović, CEO Generali Osiguranja Srbija\nEpson Remote Services rešenje dobitnik BLI 2022 nagrade →


Otvorena solarna elektrana u Institutu “Mihajlo Pupin”\nHome → Otvorena solarna elektrana u Institutu “Mihajlo Pupin”\nMinistarka energetike, razvoja i zaštite životne sredine Prof. dr Zorana Mihajlović, simboličnim presecanjem vrpce, pustila je danas u rad novu fotonaponsku elektranu na ravnom krovu zgrade Instituta “Mihajlo Pupin” u Beogradu.\nElektrana, sa 180 solarnih panela po 280 W, ukupne snage od 50 kW, je u potpunosti realizovana sredstvima i radom stručnjaka Instituta “MihajloPupin”, koji su za četiri meseca prošli kompletnu proceduru od idejnog projekta, dobijanja dozvola, izgradnje, puštanja u rad i dobijanja statusa povlašćenog proizvođača električne energije.\nSistem za nadzor i upravljanje ovom elektranom je u potpunosti proizveden u Institutu, a čine ga hardver familije Atlas i SCADA softver View 4, koji su već godinama renomirani institutski brendovi u oblasti energetike u zemlji i inostranstvu. Praćenje rada elektrane je moguće preko Interneta u realnom vremenu (147.91.50.246/PowerWeb/faces/impSolarPowerPlant.xhtml), a sistem, takođe, prikuplja i arhivira podatke na osnovu kojih se vrši detaljna analiza njenog rada po raznim kriterijumima.\nIzgradnjom solarne elektrane Institut “Mihajlo Pupin” se pridružio naporima Republike Srbije da primeni evropsku Direktivu 2020 u oblasti obnovljivih izvora energije i značajno je smanjio svoje mesečne račune za električnu energiju.\nTekst objavljen : 6. novembar 2013.\nPrethodna tema: Solarni paneli, korak ka održivom razvoju\nSledeća tema: Zasvetlelo u tunelima Lipak i Železnik


Cvijanović - Dodik: Povlačenje srpskih kadrova iz ambasada i DKP sa 16 lokacija\nNaslovna/Politika/Cvijanović – Dodik: Povlačenje srpskih kadrova iz ambasada i DKP sa 16 lokacija\nPredsjednica Republike Srpske Željka Cvijanović izjavila da je na sastanku sa predsjedavajućim Predsjedništva BiH Miloradom Dodik tema bila Spoljnopolitičko djelovanje BiH i kako izraziti ineterse Republike Srpske u okviru ovog djelovanja.\n“Zbog toga smo član Predsjedništva BiH i ja kao predsjednik Republike Srpske odlučili da u skladu sa Članom 80 Ustava Republike Srpske stav 3, primjenimo proceduru da iz Srpske dostavimo prijedloge imenovanja novih lica koja će biti šefovi diplomatskih misija i koji će predstavljati spoljnu politiku BiH”, rekla je Cvijanovićeva.\nOna je istakla da su zemlje za koje će Srpska poslati prijedloge imenovanja: Јapan, Bugarska, Izrael, Švajcarska, Kanada, Grčka, Rumunija, Češka, Egipat, Slovenija, Srbija, Crna Gora, OEBS, Frankfurt i Istanbul.\nCvijanovićeva je naglasila da Republika Srpska očekuje da se u okviru spoljnopolitičkog djelovanja BiH ostvare i njeni interesi. U proteklom periodu, istakla je, nismo mogli to da vidimo jer nije postojala komunikacija, dogovor i saradnja.\n“U vezi s tim potreban je i odabir novih ljudi koji će predstavljati intrese BiH u svijetu. Odlučili smo da primijenimo proceduru da član iz Republike Srpske dostavi prijedloge ljudi koji će znati kako se izražavaju interesi Republike Srpske, a da pri time ne nanose štetu nikome drugome”, dodala je Cvijanović.\nCvijanovićeva je nakon sastanka sa Dodikom rekla da je dogovoreno da se ide na izbor novih ljudi te da će se u skladu sa Ustavom Republike Srpske, predsjednik Republike srpskom članu Predsjedništva BiH dostaviti imena ljudi novih ambasadora.\nPredsjedavajući Predsjedništva BiH Milorad Dodik je naglasio da je potrebna koordinacija i usaglašavanje u Srpskoj o svim važnim pitanjima i dodao da iz toga prizilazi potreba za ovakvim sastancima.\n“Naša želja je da Republika Srpska bude vidljiva u svim pitanjima i nadležnostima koja joj po Ustavu pripadaju – napomenuo je Dodik.\nVraćena zastava Srpske ispred kabineta predsjedavajućeg Predsjedništva\nVještak iz Slovenije potvrdio da je na snimku David Dragičević\nBalaban vraćen na posao, dekan Tehnološkog fakulteta podnijela ostavku


DIVLJACI I FAŠISTI: Ukrajinska avijacija puca po malezijskim stručnjacima\nDIVLJACI I FAŠISTI: Ukrajinska avijacija puca po malezijskim stručnjacima\nUkrajinska avijacija je otvorila vatru na grupu malezijskih eksperata, koja je pokušavala da dođe do mesta rušenja aviona Boing 777 sa leta MH 17, saopštili su predstavnici samoodbrane, koji su pratili vozila stručnjaka. Malezijski eksperti su morali da se vrate u Donjeck.\nPremijer Donjecke narodne republike predao je predstavnicima Malezije, Holandije i stručnjacima OEBS-a crne kutije iz srušenog aviona. Na crnim kutijama nisu identifikovani tragovi intervencija, saopštio je Savet za nacionalnu bezbednost Malezije.\nU međuvremenu voz sa posmrtnim ostacima putnika aviona koji se srušio na istoku Ukrajine stigao je u Donjeck, gde malezijski stručnjaci vrše uviđaj, posle čega će voz krenuti u Harkov.\nMedvedev: Rusija će podržati ukrajinske izbeglice\nRuski premijer Dmitrij Medvedev izjavio je na sednici posvećenoj pitanju izbeglica, da će vlada izdvojiti 4,9 milijardi rubalja, što iznosi oko 142 miliona dolara za rešavanje problema, vezanih za ukrajinske izbeglice.\nOn je takođe, naglasio da izbeglice iz Ukrajine mogu da računaju na jednokratnu finansijsku pomoć ruskih vlasti. „Nadam se da će sve to pomoći ljudima da prebrode iskušenja“, rekao je premijer.\nMedvedev je dodao da je glavni zadatak da se pruži maksimalna pomoć onima koji su se obreli u Rusiji, a među kojima je mnogo dece, starijih ljudi i invalida. Premijer je, takođe, napomenuo da je u Rusiji otvoreno oko 400 centara za privremeni smeštaj.\nUkrajinsko ratno vazduhoplovstvo bombardovalo mesto u blizini pada Boinga 777\nUkrajinska avijacija bombardovala je područje udaljeno 30 kilometara od mesta na koje se srušio malezijski Boing, bez obzira na zabranu otvaranja vatre.\nNapad je izvršen na području grada Šahtjorska. Na nebu iznad naseljenog mesta primećena su dva ukrajinska vojna aviona, najverovatnije Su-25. Rakete su pale na teren u blizini grada, jedna je eksplodirala 200 metara od graničnog prelaza. Prema nepotvrđenim informacijama nema žrtava.\nUkrajinski predsednik Petar Porošenko naredio je dan ranije prekid borbenih dejstava u radijusu od 40 kilometara od mesta avionske nesreće.\nNaslov tačan fašisti i divljaci.Nisu samo fašisti iz Ukrajine,tu su još fašisti i amerike i ostali zapadni zemalja,kao i Njemačke. Svaka čast premijeru Medvedovu i Rusiji na pomoći pravoslavnim gradjanima iz Ugrajine.


Predstavnici Komore na sastanku Konzorcijuma MARDS projekta | Privredna komora Crne Gore\nUniverzitet u Beču, od 10. do 13. decembra domaćin je sastanku Konzorcijuma MARDS projekta – Reforma doktorskih studija u Crnoj Gori i Albaniji - primjer dobre prakse. U ovom projektu, čiji je koordinator Univerzitet Crne Gore, partneri su Privredna komora Crne Gore, Univerzitet Donja Gorica, Ministarstvo prosvjete, Ministarstvo nauke, kao i univerziteti i socijalni partneri iz Albanije, Hrvatske, Slovenije, Austrije i Slovačke.\nCilj projekta MARDS je rješavanje jednog od najizraženijih problema u crnogorskom i albanskom visokom obrazovanju - doktorskih studija, koje će kroz ovaj projekat pokušati da reformišu na bazi Salzburških principa i najnovijih preporuka Evropske unije. Kao pilot primjer uspostaviće se dvije zajedničke doktorske škole. Projekat će preispitati postojeće nacionalne politike/standarde za doktorske studije, kompatibilnost sa EU praksama i predložiti njihov novi model u dvije zemlje prilagođen iskustvima stečenim proteklih decenija i sadašnijim potrebama. Predložiće se održive metode finansiranja doktorskih studija u dvije zemlje na nacionalnim nivoima. Takođe, dodatno će se uspostaviti saradnja sa EU centrima u procesu doktorskog obrazovanja, što će podrazumijevati mobilnost studenata i nastavnika.\nSastanak Konzorcijuma u Beču prilika je da se analiziraju do sada realizovane aktivnosti i razgovara o dinamici sprovođenja onih koje su predviđene za 2020. godinu.\nAktivnosti Privredne komore Crne Gore realizovane u 2019. godini predstavila je Tanja Radusinović, direktorica Sektora za projekte. Predstavnici Komore uključeni u ovaj projekat sa uspjehom su realizovali povjerene zadatke, koji se odnose na diseminaciju projektnih ideja i rezultata. Komora je takođe organizovala i okrugli sto na temu „Doktorske studije, privreda, usluge i društvo“. I na ovaj način je dala doprinos ostvarenju ciljeva definisanih projektom MARDS da se istakne značaj povezivanja univerziteta sa industrijom, uvođenje interdisciplinarnog pristupa rješavanja problema u doktorskim programima i pomogne u pripremi doktoranada za učešće u međunarodnim mrežama. Tijesna saradnja univerziteta i privrednog sektora je alat koji dovodi do transfera tehnologija i komercijalizacije inovacija, što vodi ka održivom rastu i razvoju.\nImajući u vidu da je „ekonomija zasnovana na znanju” osnova politike razvoja Evropske unije, od ključnog značaja je povezivanje univerziteta i privrede kroz različite programe i zajedničke projekte, što se potvrđuje i ovim projektom, čijoj je realizaciji Komora veoma posvećena.


Pet privatnih univerziteta za izjednačavanje sa državnim | Vesti Krstarice\nPet privatnih univerziteta za izjednačavanje sa državnim\nRadio-televizija Srbije – 7. juli 2016. 14:18\nRektor Univerziteta Metropolitan Dragan Domazet kaže da se do kvalitetnog obrazovanja može doći samo slobodnom konkurencijom i ravnopravnošću privatnih i državnih univerziteta.\nIstiče da je prva mera promena sistema finansiranja, koja bi bila usmerena prema studentu, odnosno da studenta finansira država, a on sam bira da li će obrazovanje nastaviti na privatnom ili državnom fakultetu.\nKao model finansiranja naveo je neki vid kreditiranja koje bi studenti dobijali od države, a koje bi kasnije, kada završe studije i zaposle se, vraćali.\nDruga opcija je da država plaća školarine delimično ili u potpunosti u zavisnosti od uspeha studenta na fakultetu.\nDodao je da se potpisnici Deklaracije bore protiv negativnih pojava u visokom obrazovanju koje urušavaju njegov kvalitet, te da formiraju Etički odbor, a najavili su i usvajanje Etičkog kodeksa, kako bi ispitali i osudili sve pojave neetičkog i neprimerenog ponašanja.\nPredstavnik Univerziteta Edukons Aleksandar Andrejević kaže da je cilj unapređenje kvaliteta visokog obrazovanja i da privatni Univerzitet osnivanjem Etičkog kodeksa žele prvi da reaguju na negativne pojave u visokom obrazovanju.\nPred zakonom su, kako naglašava, izjednačeni i privatni i državni fakulteti, ali u praksi nije tako.\nPredstavnica BK Alfa univerziteta Mila Popović Živanović smatra da privatni univerziteti mogu da popune neku vrstu praznog prostora i da razvijaju specifične programe koji su odgovor savremenom svetu - informatika, strani jezici, zaštita životne sredine.\nPredstavnik Univerziteta privredne akademije Marko Carić tvrdi da je važno da privatni i državni univerziti imaju jednake uslove za rad, kao i da treba više raditi na međunarodnoj saradnji sa drugim univerzitetima i podizanju međunarodnog ugleda univerziteta.\nTakođe, predstavnik Univerziteta u Novom Pazaru Suad Bećirović napominje da je neophodna veća fleksibilnost studenata i razmena sa univerzitetima u inostranstvu.\nNeophodno je raditi na kvalitetu kadrova predavača, jer, kako dodaje, članstvom u EU Srbija će postati deo evropskog prostora obrazovanja.\nBrojni slučajevi nasilja nad...\nU Gračanici neformalno počela kampanja...\nŽivot u Smederevu iz ugla kineskih...


Nastavak izgradnje vodovodne i kanalizacione mreže | Palelive.com\nPočetna Novosti Aktuelnosti Nastavak izgradnje vodovodne i kanalizacione mreže\nNačelnik Pala Boško Jugović potpisao je danas sa firmom „Buk promet“ iz Bijeljine ugovor vrijedan više od milion KM o nastavku izgradnje vodovodne i kanalizacione infrastrukture na području ove opštine.\nUgovor je potpisan u okviru projekta „Vodovodna i kanalizaciona infrastruktura u Republici Srpskoj“ koji se realizuje kreditnim sredstvima Evropske investicione banke /EIB/.\nOn je naveo da ovaj projekat obuhvata i izgradnju vodovodnog dijela mreže Koran – Luke i sanaciju Vodovoda „Vrelo Prača“.\n„Ovo je druga faza kreditnog aranžmana Evropske investicione banke ukupne vrijednosti 1.500.000 KM, uključujući i PDV“, rekao je Jugović novinarima nakon sastanka.\nDirektor preduzeća „Buk promet“ Jovan Gajić pojasnio je da projekat podrazumijeva izgradnju kolektora u dužini od 2.600 metara, čime će otpadne vode biti odvođene izvan naselja, a konačno rješenje će biti prečistač.\n„Još će se raditi i na proširenju vodovodne mreže Koran – Luke“, naveo je Gajić.\nOn je istakao da preduzeće „Buk promet“ ima dobru saradnju sa opštinom Pale, a na ovom projektu angažovaće oko 40 zaposlenih ljudi da bi završili radove prije jeseni.\nŠef projekta „Vodovoda i kanalizacija Republike Srpske“ Radmila Mihić rekla je da su Pale jedna od 26 opština koje participiraju u ovom projektu prethodnih pet godina, te istakla da je ovo velika i značajna investicija za stanovništvo.\n„Ova kreditna linija je jedna od najpovoljnijih koje imamo na području BiH. U kreditnom aranžmanu sa EIB je rok otplate 25 godina, osam godina je grejs period, a kamatna stopa koju smo do sada plaćali bila je 1,9 odsto“, navela je Mihićeva, koja je i pomoćnik ministra finansija Republike Srpske.\nPrethodni članakZavršeni grubi radovi i postavljen dio pregradnih zidova\nNaredni članakDragislav Mijanović ponovo izabran za predsjednika


U okviru projekta „Pravna pomoć licima u riziku od apatridije u Srbiji“, finansiranog od strane Visokog komesarijata Ujedinjenih nacija za izbeglice (UNHCR), Praxis je pripremio izveštaj „Dečji, rani i prinudni brakovi u Srbiji - propisi, reakcija i prevencija“.\nU izveštaju su, sa jedne strane, prikazani rezultati istraživanja praktične primene Instrukcije o načinu rada centara za socijalni rad ‒ organa starateljstva u zaštiti dece od dečjih brakova, koja je doneta u maju 2019. godine, a kojom se uređuje način rada centra za socijalni rad u zaštiti dece od dečjih, ranih i prinudnih brakova, u situacijama kada postoji rizik od sklapanja takvog braka ili kada takav brak postoji. Sa druge strane, u izveštaju su predstavljene aktivnosti i nalazi Praxisa u 2020. godini na temu prevencije dečjih, ranih i prinudnih brakova, koje su se prvenstveno odnosile na preventivne aktivnosti u radu sa decom osnovnoškolskog uzrasta, kao i viđenje ovog problema od strane dece.\nIstraživanje Praxisa je, između ostalog, pokazalo da manje od polovine centara vodi posebnu evidenciju o dečjim brakovima (43%). Centri su detektovali samo 313 slučajeva rizika od dečjeg braka ili dečjih brakova u prethodne dve godine, dok aktuelni podaci Unicefa (MICS 6 Istraživanje višestrukih pokazatelja za 2019. godinu) ukazuju na to da je čak 34,1% romskih devojčica starosti od 15 do 19 godina trenutno u braku ili vanbračnoj zajednici. Centri su neodložno intervenisali u samo 29% detektovanih slučajeva, odnosno procenili da je u manje od trećine slučajeva došlo do ugrožavanja života, zdravlja i razvoja deteta kome je potrebna zaštita, iako su deca bila u braku ili u riziku od dečjeg braka. O evaluaciji preduzetih mera i usluga centri nisu imali odgovor za više od trećine slučajeva (36%) i samo 21% dece su primenom dostupnih mera i usluga uspeli da vrate u primarnu porodicu.\nKroz radionice koje su organiyovane sa decom, može se zaključiti da su ona itekako svesna postojanja ove štetne pojave u svojoj zajednici i da prave razliku između dobrovoljnih i prinudnih brakove. Među prinudnim brakovima je napravljena razlika između onih koji podrazumevaju prodaju mlade, ugovorenih brakova i, naposletku, brakova koji predstavljaju vrstu kazne za decu. Uz navedene prinudne brakove deca su navodila i primere dobrovoljnih stupanja u brak, ali je karakteristično to da su i ovi brakovi bili praćeni plaćanjem cene za dete. Zapravo, jedina vrsta brakova gde je izostajalo plaćanje određene sume novca za mladu jesu oni brakovi za koje deca nemaju podršku od porodice i sklapaju ih „bežeći” od kuće. Deca nisu bila upoznata sa tim da su prodaja dece o kojoj su govorila i prinuda na udaju/ženidbu maloletnika krivična dela. Deca su iskazala i potpuno nepoverenje u institucije, jer organi nisu odgovarajuće reagovali ni u jednoj njima poznatoj situaciji, i ne znaju ni za jedan slučaj u kojem je dečji brak sprečen.\nSredine u kojima su primeri dečjih brakova bili najčešći obilovale su sledećim odgovorima: „Roditeljima ne može niko ništa.” „Htela ne htela, MORA”. „Niko nju tu ništa ne pita.” „Nema šta ni da pokušava!“\nIzveštaj ukazuje da izostaje neophodna sistemska reakcija svih nadležnih institucija i da je potrebno hitno pojačati aktivnosti na prevenciji dečjih, ranih i prinudnih brakova i sprovoditi ih umreženo i kroz multidisciplinaran pristup svih aktera, uz njihovo kontinuirano obučavanje, informisanje i pozivanje na odgovornost.\nIzveštaj možete pogledati OVDE


Pronađena nova vrsta ptice u Srbiji - Glas Šumadije\nNaslovna > Društvo > Pronađena nova vrsta ptice u Srbiji\n11/04/2021 11/04/2021 14361 komentar na Pronađena nova vrsta ptice u Srbiji\nStepski vivci gnezde se na nepreglednim travnim staništima u Rusiji i Kazahstanu, a sele se preko srednje Azije do zimovališta u Izraelu, Siriji, Eritreji, Sudanu i severozapadnoj Indiji. Izuzetno retko se sreću u Evropi i to uglavom u jatima sa drugim vrstama ptica.\nU poslednje dve godine naši ornitolozi su pronašli još četiri vrste ptica koje su prvi put zabeležene u Srbiji.\nNa jezeru Rusanda kod Zrenjanina u septembru 2019. otkrivena je trobojna liskonoga, ptica poreklom iz Severne Amerike, a u januaru 2020. na Dunavu nedaleko od Novog Sada viđen je žutokljuni morski gnjurac, koji je verovatno doleteo iz dalekih tundri severne Azije ili Severne Amerike.\nNa jezeru kod sela Karajukića Bunari na Pešteru u junu 2020. boravio je azijski zlatni vivak, poreklom iz tundri istočne Azije ili Aljaske, dok je početkom oktobra 2020. u Nacionalnom parku „Tara“ pronađena sibirska plavorepka, malena ptica pevačica koja se gnezdi na severu Evrope i Azije.\nFotografija: Slobodan Marković/ Društvo za zaštitu i proučavanje ptica\nTagovi: Društvo za zaštitu i proučavanje ptica Srbije ornitolog Slobodan Marković\nU Šumadiji još 119 pacijenata pozitivno na Covid 19\n13/04/2021 u 13:36\nPo naslovu proizilazi da je ovo do sada nepoznata vrsta,a nije tako. Naslov vam je pogresan I naivan.


Ekonomija - datum: 2018-12-06 PORESKI PRIHODI ZNATNO BOLJI NEGO LANI Naplatili 104 miliona više\nUkupna bruto naplata prihoda, koje administrira Poreska uprava (PU), u novembru je iznosila 86 miliona eura, čime su ostvarenje iz prošle godine i plan naplate premašeni deset odsto. Iz PU su kazali da struktura ostvarene naplate pokazuje trend rasta naplate svih pojedinačnih vrsta prihoda.\n– Najznačajnije povećanje ostvareno je kod naplate poreza na dodatu vrijednost (PDV), koji je naplaćen u iznosu od 20,07 miliona eura, što je sedam odsto, odnosno deset odsto, više u odnosu na plan i ostvarenje iz prošle godine – piše u saopštenju.\nDoprinosa za obavezno socijalno osiguranje naplaćeno je u iznosu od 45,2 miliona, što je četiri odsto više u odnosu na ostvarenje iz prošle godine. Naplata poreza na promet nepokretnosti iznosila je 1,99 miliona eura, što je za petinu više nego lani. Poreza na dobit preduzeća naplaćeno je 897 hiljada, što je 36 odto više nego lani.\nNaplata poreza na dohodak građana iznosila je 13,91 milion eura, što je za 40 odsto više nego prošle godine.\nIz PU su naveli da je bruto naplata tokom 11 mjeseci iznosila 960,14 miliona eura, što je 104 miliona eura više nego u istom periodu prošle godine, odnosno 53 miliona iznad plana naplate za taj period, utvrđenog nakon rebalansa budžeta.\n– Imajući u vidu da je za ostvarenje zacrtanog ukupnog godišnjeg plana naplate prihoda potrebno 65 miliona eura, očekuje se da će do kraja mjeseca biti znatno premašen – zaključuje se u saopštenju.


Putin: Nećemo dozvoliti da se strani sukobi prenesu na našu teritoriju - Sputnjik Srbija\nPutin: Nećemo dozvoliti da se strani sukobi prenesu na našu teritoriju\n14:29 30.03.2021 (osveženo 15:33 30.03.2021) Preuzmite kraći link\nRuske vlasti neće dozvoliti da se strani međunacionalni sukobi prenesu na njenu teritoriju, izjavio je predsednik Rusije Vladimir Putin.\n„U osnovi većine žarišta koja sada plamte na mapi sveta su ekonomski i politički razlozi, ali po pravilu se za podsticanje sukoba koriste međuetnička i verska netrpeljivost“, rekao je Putin na onlajn sastanku predsedničkog saveta za međuetničke odnose.\n„Mi u Rusiji ne bismo smeli da dozvolimo, nećemo dozvoliti agresivnu demonstraciju etničke pripadnosti koja izražava nepoštovanje prema predstavnicima bilo koje nacionalnosti, nećemo dozvoliti da se strani sukobi ove vrste prenose na našu zemlju“, istakao je Putin.\nOn je istakao da su ruske vlasti pažljivo, mirno i sa poštovanjem sprečile pokušaje da se problemi susednih država, povezani sa teritorijalnim sporovima, međuetničkim pitanjima, prenose na teritoriju Rusije, a to će činiti i u budućnosti.\n„Nemoguće je da se pomirimo sa činjenicom da neko pokušava ili namerava to da učini – da prebacuje probleme, sa kojima se ljudi suočavaju u njihovim zemljama, na teritoriju Rusije. Još jednom ponavljam, to se tiče i građana Ruske Federacije koji ovde žive, u Rusiji, i ljudi koji nisu građani naše zemlje“, precizirao je ruski lider.\nTakođe je naglasio da bi želeo da predstavnici različitih društvenih nacionalnih organizacija koje postoje u Rusiji to shvate i da „ne gube osećaj odgovornosti prema zemlji u kojoj žive“.\nJačanje građanskog identiteta\nRuski predsednik rekao je i da nema ničeg važnijeg od jačanja sveruskog građanskog identiteta, podsetivši u ovom kontekstu na probleme sa kojima se suočavaju mnoge zemlje na američkom i evropskom kontinentu.\n„Želeo bih da započnem sa ključnom temom, a ona zvuči ovako: ‘o jačanju sveruskog građanskog identiteta’. Ništa nije važnije za našu zemlju, ni za jednu zemlju na svetu. Znamo sa kojim se problemima suočavaju mnoge zemlje sveta danas upravo u ovoj ključnoj oblasti, kako na američkom kontinentu, tako i na evropskom“, naveo je Putin.\nDa bi uspešno rešila probleme, za Rusiju nisu važni samo efikasna ekonomija i kompetentno upravljanje, već i učestvovanje i osećaj odgovornosti, smatra ruski lider.\nPrema njegovim rečima, u praksi niza država građanski i etnički identitet često se doživljava kao konkurencija.\n„Smatram da je ovaj pristup, barem u našoj zemlji, blago rečeno, apsolutno netačan. Za našu zemlju, želim posebno da naglasim, da je apsolutno neprihvatljiv“, konstatovao je Putin.\nRuski lider je istakao da čovek može pripadati jednoj ili drugoj etničkoj grupi, ali svi građani Ruske Federacije imaju jednu zemlju – veliku Rusiju. Prema njegovim rečima, nacionalni jezici i običaji, zajednički državni ruski jezik, zajedničke kulturne i duhovne vrednosti i tradicije formirane vekovima – „sve to jača jedinstvo i snagu Rusije“, obezbeđuje joj suverenitet i nezavisnost.


Gay-Serbia.com | Odloženo razmatranje žalbi za Obraz\ntanjug · Beograd · Odabrao: M · Dodato: 03. JUL 2012\nPredstavnici Obraza želeli da prisustvuju sednici, a nisu dobili poziv\nApelacioni sud u Beogradu odložio je danas za 13. septembar razmatranje žalbi na presudu kojom je predvodnik zabranjene organizacije "Obraz" Mladen Obradović osuđen na dve godine zatvora zbog organizovanja nereda povodom "Parade ponosa" 2010. godine, a njegovi saradnici na kazne od osam meseci do godinu i po dana zatvora.\nJavna sednica Apelacioni suda odložena je jer više optuženih, među kojima je i Obradović, nije dobilo poziv za sednicu, a želeli su da joj lično prisustvuju.\nČlanovi "Obraza" Krsto Milovanović i Damir Grbić osuđeni su na po godinu i šest meseci zatvora.\nOstali optuženi za izazivanje nereda Miloš Popović , Marko Lazarević, Dušan Ilić, Igor Marinković, Nikola Vidović, Aleksandar Živković i Srdjan Savović osuđeni su na deset meseci zatvora, dok su Mladen Milosavac i Goran Andrejev osuđeni na godinu zana zatvora.\nDobrica Radonjić je osuđen na osam meseci zatvora. Oni su osuđeni jer su se od početka oktobra 2010. godine, pa do dana održavanja "Parade ponosa" 10. oktobra dogovarali kako da organizovano spreče njeno održavanje.\nSud je optužene oglasio krivim zbog izvršenja krivičnog dela nasilničkog ponašanja na javnom skupu, za koje je zaprećena maksimalna kazna od 12 godina zatvora.\nUstavni sud Srbije pre mesec dana zabranio je delovanje "Obraza".


„Prognana a slobodna Nušićijada“ biće emitovana od 3. do 5. septembra na programu TV Nova S, na društvenim mrežama i Jutjub kanalu festivala „Nušićijada“. – Info LIGA\n„Prognana a slobodna Nušićijada“ biće emitovana od 3. do 5. septembra na programu TV Nova S, na društvenim mrežama i Jutjub kanalu festivala „Nušićijada“.\nOvogodišnja „Prognana a slobodna Nušićijada“ biće emitovana od 3. do 5. septembra na programu TV Nova S, na društvenim mrežama i Jutjub kanalu festivala „Nušićijada“.\nOvo je najavilo Udruženje građana KudeS (Inicijativa za kulturnu decentralizaciju Srbije) koje je iniciralo obnovu ovog festivala u Ivanjici i pokrenulo ga u partnerstvu sa lokalnom samoupravom 2009. godine. Sve do 2018. KudeS je bio organizator Nušićijade kada je lokalna vlast obelodanila da nemaju više ingerencije nad festivalom.\n“Beleži treću godinu u izgnanstvu, a život na beogradskom placu, ivanjičkim privatnim posedima i virtuelnim prostorima omogućio je da borba za slobodu govora, humora, smeha i življenja opstane. Godina u kojoj se ceo svet menja menja i okvire u kojima će se festival održati. Kako sudbina Nušićijade nije zaborav i puko sećanje, već život i svevremenost, festival ove godine svoj put nalazi i oživljava u televizijskoj adaptaciji i na internetu”, stoji u najavi ovog događaja.\nNušićijada na internetu takođe počinje u četvrtak, kada će od 18.30 početi prikazivanje pozorišnih predstava Narodnog pozorišta. Zahvaljujući ovoj kući publika Nušićijade moći će da svakog festivalskog dana u istom terminu gleda predstave rađene po komadima Branislava Nušića: “Narodni poslanik”, “Gospođa ministarka” i “Sumnjivo lice”.\nOvogodišnji festival bavi se i pitanjima autocenzure, njenom merom i tankom linijom koja je deli od podaništva. O tome će na svoj autentičan, uvek drugačiji i zanimljiv način, govoriti dugogodišnji prijatelji i učesnici festivala. Među njima su Petar Božović, Tihomir Stanić, Gorica Popović, Lane Gutović, Radoslav Rale Milenković, Goran Marković, Zdravko Šotra, ekipa Refletkor teatra, ekipa PLJIŽ-a – Mićko Ljubičić, Voja Žanetić i Draža Petrović, kao i ekipa Mentalnog razgibavanja Darko Mitrović i Marko Stepanović.\nTags: nova sonlineprognana a slobodna nusicijada\nDr Srđan Vlajović 21. septembra u Specijalnoj bolnici Ivanjica\nNext story DAREX doo : Oglas za radno mesto šefa magacina okova u Ivanjici\nPrevious story Prijem prvaka u OŠ „Kirilo Savić“ u Ivanjici (VIDEO)


Pobednicima najstarije automobilske trke u jugoistočnoj Evropi na "Trgu partizana" u Užicu su uručeni pehari, a Turci su pobedu proslavili tradicionalnim prskanjem šampanjcem. Drugo mesto pripalo je Roku Turku i Martini Lazar iz Slovenije, dok zvanje trećeplasirane posade nose Bugari Georgi Vasilev i Stefan Dobrev.\nTrka koju je organizovao Auto-moto savez Srbije bodovala se istovremeno za Evropski reli trofej, Centralno-evropsku zonu i nacionalne šampionat Srbije.\nNajbolji među srpskim vozačima bio je Vladimir Zečević u „pežou 206 RC“ koji je pobedio u oba takmičarska dana. Zečević je ovim zadržao prvu poziciju u generalnom plasmanu državnog prvenstva ispred Vladice Rabrenovića koji u subotu zbog kvara na automobilu nije završio trku, a osvojio je drugu poziciju iza Zečevića.\nNa 48. „Srbija reliju“ učestvovalo je 30 posada iz Bugarske, Turske, Slovenije, Ujedinjenih Arapskih Emirata, Švedske, Nemačke i Srbije. Voženo je 12 specijalnih ispita na stazi Vrela – Lokva – Duboko, u subotu u jednom a u nedelju u kontra smeru, i to po dva puta svaki dan.\nReli je prošao bez većih incidenata, a organizacija je ocenjena dobro od strane posmatrača FIA.


Privrednicima predstavljene mogućnosti za međunarodnu poslovnu saradnju kroz Evropsku mrežu preduzetništva Republike Srpske |\nStart / Fakulteti i Akademije / Privrednicima predstavljene mogućnosti za međunarodnu poslovnu saradnju kroz Evropsku mrežu preduzetništva Republike Srpske\nViše od 50 predstavnika privrede, agencija i laboratorija prisustvovalo je 23.03.2019. godine prezentaciji mehanizama podrške malim i srednjim preduzećima kroz Evropsku mrežu preduzetništva Republike Srpske koju je organizovao Univerzitet u Istočnom Sarajevu (UIS) zajedno sa Republičkom agencijom za razvoj malih i srednjih preduzeća u Bijeljini.\nEvropska mreža preduzetništva (e Enterprise Europe Network – EEN) predstavlja najveću mrežu za podršku razvoju preduzeća i preduzetništva u svijetu.\nPrezentacija je organizovana u saradnji sa Područnom privrednom komorom Bijeljine i uz podršku Tehnološkog fakulteta Zvornik Univerziteta u Istočnom Sarajevu i Udruženja inženjera tehnologije Republike Srpske.\nPrethodna Poziv za prijavu na stipendiju „Go Styria“ na Univerzitetu u Gracu


Kredi Svis optužen za pranje novca bugarskih švercera kokaina\nTanjug 7. februara 2022. 15:52\nCIRIH – Kredi Svis banka se suočila danas sa optužbama na švajcarskom sudu da je navodno omogućila jednoj bugarskoj bandi švercera kokaina da „opere“ više miliona evra, koji je delom donošen i u koferima.\nU prvom krivičnom postupku u Švajcarskoj koji se vodi protiv neke velike banke, švajcarski tužioci traže kaznu od oko 42,4 miliona švajcarskih franaka (45,86 miliona dolara) za Kredi Svis, prenosi Rojters.\nOni kažu da ova banka, druga najveća u toj zemlji, i jedan od njenih bivših menadžera za odnose s klijentima nisu preduzeli sve neophodne korake da spreče trgovce drogom da kriju i peru novac u Kredi Svisu između 2004. i 2008. godine.\n„Kredi Svis bezrezervno odbacuje kao neosnovane sve optužbe u ovom slučaju koji je pokrenut protiv nje i ubeđen je da je njen bivši zaposleni nevin“, naveli su iz banke za Rojters, dodajući da će se „energično braniti na sudu“.\nOvaj slučaj je privukao veliko interesovanje švajcarske javnosti, gde se na njega gleda kao na test za tužioce u pogledu zauzimanja potencijalno oštrijeg stava prema bankama u zemlji.\nOptužnica ima više od 500 stranica i fokusirana je na veze koje su Kredi Svis i njen bivši zaposleni imali sa nekadašnjim bugarskim rvačem Evelinom Banevom i više njegovih saradnika, od kojih su dvojica optužena u ovom slučaju.\nDruga optužnica u ovom slučaju tereti bivšeg menadžera za odnose s klijentima u Julius Baer banci za omogućavanje pranja novca, dodaje britanska agencija.


source.ba | Parlament produžio mandat turskih vojnih misija u Iraku i Siriji\nParlament produžio mandat turskih vojnih misija u Iraku i Siriji\nTurski parlament sinoć je odobrio produženje mandata turskih vojnih misija u Iraku i Siriji.\nTurski parlament izglasao produženje vanrednog stanja za još tri mjeseca: Erdoganu i Vladi omogućeno donošenje novih zakona\nTurski parlament usvojio odluku o produženju mandata vojske u Iraku i Siriji\nTurska: Parlament podržao uvođenje vanrednog stanja\nParlament je prihvatio uredbu kojom se ovlast koju ima predsjednik Turske Recep Tayyip Erdogan u vezi s prekograničnim operacijama u Iraku i Siriji produžuje na još jednu godinu.\nU uredbi se podsjeća na povećani rizik i prijetnje u pogledu nacionalne sigurnosti koje predstavljaju sukobi i tenzije uz južnu granicu Turske.\nTakođer je naglašeno da Turska pridaje veliki značaj zaštititi teritorijalnog integriteta, nacionalnog jedinstva i stabilnosti susjednog Iraka.\n"S druge strane, postojanje elemenata PKK i ISIS-a u Iraku i dešavanja koja potpiruju etnički separatizam, predstavljaju direktnu prijetnju regionalnom miru, stabilnosti i sigurnosti naše zemlje. Terorističke organizacije, prvenstveno PKK/PYD-YPG i ISIS, i dalje su prisutne u Siriji i nastavljaju svoje aktivnosti usmjerene protiv Turske", dodaje se.\nNa kraju se navodi da Turska kontinuirano poduzima ogromne napore u cilju zaustavljanja svih terorističkih aktivnosti u sirijskoj regiji Idlib kao i smanjenja tenzija i uspostave mira i sigurnosti na tom području.


Bes može biti i koristan: Šta da uradite kad vas obuzme ljutnja - Hello! magazin\nBes može biti i koristan: Šta da uradite kad vas obuzme ljutnja\nNaučnici su zaključili da nas izražavanje besa čini srećnijim, kao i rad na pronalaženju rešenja. Dakle, kada vas sledeći put nešto razbesni, pokušajte sledeće:\nZamislite znak “stop!”\nZatvorite oči i pokušajte da zamislite sobraćajni znak “stop” i tako zaustavite sebe da reagujete impulsivno.\nPrepoznajte svoje lične znakove eskalacije ljutnje: stisnute pesnice, čvrsto zatvorene oči, znojenje, ubrzano disanje… Zatim koristite duboko disanje da biste ponovo preuzeli kontrolu nad svojim besom. Ako niste sigurni u znake upozorenja o svom nadolazećem besu, pitajte prijatelje ili članove porodice – oni će znati!\nUkoliko se nalazite u situaciji ili među ljudima za koje pretpostavljate da mogu da vas razbesne, uradite sledeće preventivne stvari: sedite tako da vam bude udobno, postavite noge ravno na podu ispred sebe, ruke spustite u svoje krilo, opustite ramena tako da mišići oko njih nisu napeti. Duboko udišite kroz nos i izdišite kroz usta kako biste pomogli telu da se opusti\nTagovi: besmentalno zdravlje